Nove TRI MEDALjE za apatinske atletičare | Radioapatin\nNove TRI MEDALjE za apatinske atletičare\nČlanovi Atletskog kluba Apatin su i proteklih sedam dana nastavili sa uspešnim nastupima na trkama u zemlji, tačnije na Paliću i u Novom Sadu.\nProšle subote Palić je bio domaćin Prvenstva Srbije u ultramaratonu na 50 km, 100 km i 24 sata, na takmičenju čiji je pokrovitelj bio Srpski atletski savez, a tehnički organizator Ultramaratonski klub Paligo Palus Palić, gde je nastupilo četvoro članova Atletskog kluba Apatin. Treće mesto i bronzanu medalju na 24 sata osvojila je Marija Bubalo u ženskoj konkurenciji, dok je u muškoj konkurenciji Zoran Škorić zauzeo peto mesto. U trci na 100 kilometara Robert Čizmadija i Zoran Marković nisu uspeli u vremenu koji je određen kao limit trke da istrče zadatu deonicu. Tehnički delegat Srpskog atletskog saveza na Prvenstvu Srbije bio je Goran Čegar.\nU nedelju je u Novom Sadu održan Novosadski frtalj maraton na 10,5 kilometara i 5 kilometara. U trci na 5 kilometara prvo i treće mesto osvojili su članovi Atletskog kluba Apatin. Aleksandar Stajić istrčao je odličnu taktičku trku i trijumfovao, dok je treće mesto zauzeo Miroslav Pešić, a u trci su nastupili još Nemanja Đurić, Živa Vijoglavin i Igor Bakoš.\nČlanove Atletskog kluba Apatin narednog vikenda (subota - 18.06.) očekuje učešće na tradicionalnoj Međunarodnoj atletskoj trci prijateljstva u Кuli, dok je za 25. i 26. jun predviđeno učešće na Prvenstvu Srbije za seniore koje se održava u Кruševcu.\nUporedo sa nastupima seniora na trkama, mladi atletičari AК Apatin vredno rade i tri puta nedeljno treniraju na čelu sa trenerima Bojanom Tomaševićem i Marijom Bubalo na terenima OŠ Žarko Zrenjanin, nasipu kod Šumske uprave i na peščanoj plaži kod Motela, spremajući se za učešće na finalu takmičenja Brzinom do zvezda, koje se održava u Beogradu 21. juna 2022. godine i gde će dobar deo članova kluba činiti ekipu Apatina. Plasman na finale Brzinom do zvezda izborilo je 8 najboljih devojčica i 8 dečaka na kvalifikacionom takmičenju, čiji je domaćin bio Apatin.


Svetu dobri, Srbiji ne trebaju: Lazar Krstić je jedan od 45.000 talenata\nDejan Šoškić, odmeren\nZa guvernera Srbije postavljen je kao stručnjak, čovek bez mrlje u karijeri, za koga je lično premijer Mirko Cvetković „verovao da će uspeti da odbrani nezavisnost Narodne banke Srbije od uticaja sa strane“. Godinu dana kasnije Dejan Šoškić slovi za čoveka koji “ubija stanogradnju” i “šteti građanima Srbije”. Njegova odluka da poveća učešće za stambene kredite sa 10 na 20 odsto prvi put je imala oštrog protivnika u Vladi Srbije.\nJovanki Broz biće ispunjena želja da bude sahranjena pored Tita. Odluka o tome još nije doneta, ali potpredsednik Vlade Srbije Rasim Ljajić, koji je zajedno sa generalnim sekretarom Vlade Veljkom Odalovićem zadužen da pravno reši ovo pitanje, kaže da se radi na tome.\nTrgovine na koje smo pristali\nSvako od nas je član neke interesne grupe. U priči o interesnim grupama odavno je prisutno ovo mišljenje da podela na posebne i opšti interes više ne stoji jer smo svi deo nekog posebnog interesa. Možemo biti poslodavac, radnik, nezaposleni, penzioner ili deliti poseban interes sa ženama, invalidima, nacionalnim manjinama ili profesionalnim udruženjima, novinara, glumaca ili javne uprave, na primer.\nDragoljub Simonović iz SNS na čelu Železnica\nČlan Srpske napredne stranke Dragoljub Simonović biće novi direktor “Železnica Srbije”.\nDačić lično odneo sporni govor na uvid ambasadoru Nemačke\nPremijer Srbije Ivica Dačić i ambasador Nemačke Hajnc Vilhelm sreli su se juče kako bi razjasnili situaciju nastalu nakon Dačićeve izjave date u Dragincu. Kako saznaje “Blic”, do sastanka je došlo na Dačićevu inicijativu.\nPlatne kartice sve češće na meti kriminalaca\nNovi pokloni Rusima\nŽelezara Smederevo i Agrobanka su u ozbiljnim problemima da bi ih Rusi preuzeli bez ikakve računice da im se to isplati, pa je moguće da će ova dva “poklona” pratiti i politički ustupci Srbije prema Rusiji, kažu sagovornici “Blica”.\nKuriru nabavili "mercedes" umesto "jugića"\nPolitičari se oko ministarskih fotelja uglavnom lako dogovore, ali kada na red dođu javna preduzeća, sledi prava političko-partijska otimačina. Rasplet jedne očekuje se već tokom sledeće nedelje, kada će koalicioni partneri nove vlade i konačno podeliti međusobno plen.\nOružje za Kosovo opomena Srbiji\nDirektor američke nevladine organizacije Projekat za demokratiju Brus Džekson izjavio je da će posle odluke predsednika SAD da se Kosovu isporuči američko oružje, u pokrajinu stići oprema i naoružanje malog kalibra namenjeni razbijanju demonstracija i sličnim akcijama.\nŽalosno: Pacijenti čekaju dijalizu dok uređaji trunu po podrumima\nI dok se pacijenti muče da na dijalizu stignu u najbliže gradove koji imaju aparate, novi uređaji za dijalizu iz italijanske donacije od 2008. skupljaju prašinu po zdravstvenim ustanovama. Od 355 aparata za dijalizu, vrednosti od 3,5 miliona evra, koje je Srbija dobila na poklon, još 30 uređaja nije ni instalirano.\nPrvo smena svih direktora javnih preduzeća, pa fingirani konkursi\nSvi direktori javnih preduzeća biće u septembru smenjeni, a na njihova mesta će biti postavljeni vršioci dužnosti sve do raspisivanja konkursa na kojima će lideri stranaka odlučivati o tome ko će biti primljen. Konačnu odluku o podeli javnih preduzeća trebalo bi da donesu lideri SNS i SPS Aleksandar Vučić i Ivica Dačić tokom vikenda. Razrešenje bi moglo da zaobiđe samo Dušana Bajatovića, prvog čoveka “Srbijagasa” i potpredsednika SPS. Ovo je “Blicu” potvrđeno iz više izvora bliskih liderima stranaka.\nSmestili su farsu u naše pitomo selo\nLAZAREVO-ZRENJANIN - Ma, nije on ovde uhvaćen. Ako je uopšte uhapšen, to je bilo u Beogradu, a onda su ga doveli ovde i napravili celu ovu farsu. Da su objavili da je uhapšen u Beogradu, pola grada bi se diglo i bio bi haos. A ovako, sve su smestili u naše pitomo selo - u neverici su juče pričali meštani Lazareva okupljeni ispred kuće broj 2 u Ulici Vuka Karadžića, u kojoj je navodno uhapšen Ratko Mladić.\nDačić: Došli smo do novih informacija o ubistvu Ćuruvije\nPremijer Srbije Ivica Dačić izjavio je danas da je očigledno da se došlo do novih informacija koje mogu da omoguće da se završi istraga o ubistvu novinara Slavka Ćuruvije i da se eventualno podignu optužnice i sankcionišu krivci.\nVučić: Vratićemo granicu aflatoksina na 0,05 i sutra smenjujemo četvoro odgovornih\nAleksandar Vučić, prvi potpredsednik Vlade Srbije i predsednik Srpske napredne stranke (SNS), izjavio je danas u emisiji "Oko" na RTS-u da će već od sutra smeniti četiri osobe odgovorne za problem sa aflatoksinima.\nPoslovni savet o merama ekonomske politike\nPotpredsednik Vlade Srbije i ministar ekonomije i regionalnog razvoja Mlađan Dinkić održaće danas sastanak Poslovnog saveta sa srpskim privrednicima o merama ekonomske politike za 2010. godinu, saopštilo je to ministarstvo.\nNeće biti većih poreza na plate\nPredlog ministarke finansija Diane Dragutinović o povećanju poreza na plate veće od 40.000 dinara na koje bi državi trebalo uplatiti 20 odsto, jednostavno - neće proći. Prvi čovek Vlade Mirko Cvetković oglasio se juče tim povodom rekavši da izvršna vlast neće opterećivati privredu i građane novim nametima. U vrhu G17 plus „Blicu” je takođe rečeno da neće podržati izmene oporezivanja plata koje bi značile veće dažbine državi. Čak i ako bi predlog prošao Vladu, ova stranka ne bi dala kvorum u parlamentu za izglasavanje zakona.\nVojska ukida 'Kobre'


Na današnjoj sednici Štaba za vanredne situacije zbog nesigurne epidemiološke situacije izazvane naglim povećanjem broja novoobolelih od virusa Kovid 19 donete su naredbe, preporuke i apeli:\n1.Nalaže se JKP „Vidrak“ da pojača mere čišćenja , pranja ulica, dečijih igrališta i sportskih terena, kao i prostora oko zdravstvenih ustanova (Bolnica, Dom zdravlja i ZZJZ Valjevo).\n2. Nalaže se JKP „Polet“ da vrši redovno čišćenje, pranje, dezinfekciju prostora i opreme svih pijaca u gradu.\n5. Nalaže se da opštinski inspekcijski organi pojačaju inspekcijski nadzor i vrše kontrolu sprovođenja protivepidemijskih mera ( prosvetna inspekcija – nadzor obdaništa, saobraćajna inspekcija – gradski, prigradski i taksi prevoz, komunalna inspekcija i policija – ostale objekte ) zaštite od virusa Kovid-19, o tome sačine službenu belešku i o eventualno uočenim nepravilnostima istu proslede nadležnoj inspekciji na dalje postupanje.\n6. Preporučuje se republičkim inspekcijskim organima da pojačaju inspekcijski nadzor iz delokruga svoje nadležnosti, kako bi se pojačala kontrola poštovanja sprovođenja Zakona o zaštiti stanovništva od zaraznih bolesti („Sl. glasnik RS“, br. 15/2016 i 68/2020), Zakona o bezbednosti i zdravlja na radu („Sl. glasnik RS“, br. 101/2005, 91/2015 i 113/2017-dr. zakon), Uredbe o merama za sprečavanje i suzbijanje zarazne bolesti Kovid 19 („Sl. glasnik RS“, br. 66/2020), kao i drugih pozitivno-pravnih propisa.\n7. Apeluje se na građane da poštuju i sprovode preventivne mere zaštite od virusa Kovid-19, da posebno poštuju socijalnu i fizičku distancu, kao i nošenje maski u zatvorenom prostoru.\n10. Štab će svakodnevno pratiti razvoj epidemiološke situacije i u zavisnosti od aktuelnog stanja preduzimati neophodne mere, uključujući zabrane okupljanja, ograničavanje radnog vremena ugostiteljskih objekata i druge mere u skladu sa odlukama Kriznog štaba Republike Srbije.\nINFO 24 / Štab za vanredne situacije\nMirović: Od utorka, Ortopedija nova kovid bolnica


Performans novosadske policije i druženje sa najmlađima sutra na Štrand Summer Festu : Nadlanu.com\nPerformans novosadske policije i druženje sa najmlađima sutra na Štrand Summer Festu\nObjavljeno 23. avg 2019. / 10:43:19\n17.00 h - Eko nedelja - organizuje se u saradnji sa Udruženjem "Čepom do osmeha" koje je počelo sa radom u decembru 2012. godine, samo sa nekolicinom ljudi, a danas je ovo najmasovnija akcija u Srbiji i regionu, koja okuplja preko 2.000 aktivnih volontera! Cilj je osnaživanje i pružanje podrške pojedincima i porodicama osoba sa invaliditetom, odvajanjem plastičnih čepova, čime istovremeno unapređujemo sistem odvajanja čvrstog otpada u Srbiji. I "Štrand Summer Fest" se pridružuje ovoj humanitarno-ekološkoj akciji uz parolu "Kroz igru uči, reciklažu prouči!".\n17.00 - 19.00 h - Performans novosadske policije i druženje sa najmlađima. U saradnji sa MUP-om Republike Srbije, policijskom upravom Novi Sad, na Štrand Summer Festu će biti patrolno vozilo Interventne jedinice sa dva policajca, saobraćajni policajac na motoru, policajac iz biciklističke patrole, vodič sa službenim psom, i čamac sa posadom. Povedite svoje najmlađe da se fotografišu i upoznaju sa onima koji brinu o našoj bezbednosti.\n19.00 - 20.00 h - Zaboravljene dečije igre (sladoledi za pobednike)\n20.00 - 21.00 h - Bend "Odliv Mozgova"\ncepom do osmehadruženje sa policijomeko nedeljamost Slobodemup srbijenovi sadnspolicijastrand summer festzaboravljene dečije igre


Šabac kao lider u industrijskoj proizvodnji - Glas Podrinja\nMINISTAR NENAD POPOVIĆ U POSETI ŠAPCU\n“Šabac ima izuzetan industrijski potencijal. Siguran sam da će sa mudrom strategijom industrijskog razvoja u sledećih pet godina Šabac ponovo postati jedno od glavnih mesta gde može da se iskoristi inženjerski potencijal” rekao je ministar Popović. “Siguran sam da ćemo uz kvalitetne projekte dobiti mogućnost da imamo mini tehnološki park u našem gradu” rekao je gradonačelnik Pajić\nMinistar za inovacije i tehnološki razvoj Nenad Popović danas je posetio Šabac. Ministra je u Dunjića kući ugostio gradonačelnik Šapca Aleksandar Pajić i tom prilikom ga upoznao sa aktuelnom političko - ekonomskom situacijom u Šapcu. Na sastanku je predstavljen program za podizanje inovativnih kapaciteta jedinica lokalne samouprave koje sprovodi Kabinet ministra.\nMinistar Popović je nakon sastanka izjavio da su planovi za razvoj Šapca izuzetno ambiciozni i da gradonačelnik i njegov tim imaju punu podršku Vlade Republike Srbije. Najvio je da će raditi kao jedan tim.\n-Šabac ima izuzetan industrijski potencijal. Decenijama je jedan od lidera u industriji ne samo Srbije nego i celog ovog regiona. Mora da se razvija brže i organski kako ne bi zaostajao za drugim gradovima u Srbiji. Obećavam da će Vlada Republike Srbije u narednom periodu, sa ovim timom na čelu sa gradonačelnikom, učiniti sve da se Šabac vrati na ono mesto koje mu i pripada. Da bude lider u industrijskoj proizvodnji cele Srbije i regiona, rekao je Popović.\nMinistar je istakao da su veliki potencijali u razvoju visokih tehnologija, digitalizacije, inovacija i svega što je vazano sa informacionim tehnologijama. Naveo je da zna mnogo izvanrednih studenata Beogradskog univerziteta, FTN-a u Novom Sadu, Niškog univerziteta i fakulteta u Republici Srpskoj, koji dolaze iz Šapca.\n-Šabac ima potencijal da sutra ima i fakultete koji su vezani sa tehničkim naukama, ali pre svega, Šabac ima gde da zaposli pametne, mlade inženjere. Inženjerski potencijal Srbije je najbolje što ova zemlja ima. Neki inženjeri se vraćaju u Šabac, neki ne, ali siguran sam da će sa mudrom strategijom industrijskog razvoja u sledećih pet godina Šabac ponovo postati jedno od glavnih mesta gde može da se iskoristi inženjerski potencijal, rekao je Popović.\nNa sastanku se razgovaralo i o tome da Šabac dobije najmoderniji inovacioni start ap centar, mini tehnopark koji ima 20 gradova u Srbiji. Tu bi se koristile sve pogodnosti drugih inovacionih start ap centara i tehnoloških parkova iz drugih gradova.\nPotencijali autoputa i brze saobraćajnice\n-Radovi na izgradnji mosta izvanredno napreduju. Izgradnja autoputa Ruma – Šabac će doprineti fantastičnoj povezanosti Šapca sa Beogradom i Novim Sadom, ali i celim regionom. Izgradnja brze saobraćajnice do Loznice će Šabac povezati i sa Republikom Srpskom i Bosnom i Hercegovinom. Ovakvi infrastrukturni projekti i autoputevi koji će biti izgrađeni daju izvanrednu osnovu za industrijski i tehnološki razvoj Srbije i regiona, rekao je Nenad Popović.\n-Svi centri zajedno sa tehnološkim parkovima su umreženi. Šabac sa svojim industrijskim, naučnim i tehnološkim potencijalom, zaslužuje da veoma brzo ima ovakav inovacioni start ap centar i siguran sam da će ambiciozno rukovodstvo Grada u narednih nekoliko meseci konkurisati za ovakav projekat kod Ministarstva. Potencijal Šapca, u poređenju sa Čačkom, koji imaindustrijsko - tehnološki park, zaslužuje da u narednih pet godina se razmišlja i o tome. Inženjerima i svima mladima koji se bave informacionim tehnologijama, ovakvi start ap centri i industrijsko -tehnološki parkovi su osnova za budući razvoj, rekao je ministar Popović.\nGradonačelnik Pajić je izrazio zadovoljstvo što je ugostio ministra Popovića i rekao da je privilegija što su počeli da ostvaruju ono što su građanima Šapca i obećali, a to je da će Grad Šabac biti partner sa državom i Vladom.\n-Razgovarali smo o novim tehnologijama, novim investicijama, mogućnostima Grada Šapca da za buduće projekte konkuriše kod ministarstava, a pre svega kod Ministarstva kojim rukovodi ministar Popović. Govorili smo o lokacijama gde ti projekti mogu da se ostvare. Siguran sam da ćemo uz kvalitetne projekte dobiti mogućnost da imamo mini tehnološki park u našem gradu i da pokušamo da nadoknadimo vreme izgubljeno u prethodnom periodu. Šabac će biti prepoznat po visokoškolskim ustanovama, inovacionim tehnologijama i po ljudima koji će, sa visokom stručnom spremom, raditi u firmama za domaće i strano tržište iz Šapca. Sve ovo će uticati na kvalitet privrede u Šapcu, ali i na ostanak mladih i ovom gradu, rekao je Pajić.\nGradonačelnik je najavio da je dolazak ministra Popovića je samo prvi u nizu dolazaka ministara u Šabac.\nPrebrodili najtežu godinu


Republika / PALMER NAKON SASTANKA SA VUČIĆEM: Posvećeni smo cilju Srbije - članstvu u EU!\nPalmer je pre sastanka govorio na "Beogradskom bezbednosnom forumu", gde je pozvao Beograd i Prištinu da iskoriste istorijsku priliku i postignu sporazum koji bi bio trajan i koji bi bio "vin-vin" za obe strane.\n- Ne podržavamo nijednu specifičnu formulu, niti ima blanko čeka kad je reč o podršci SAD. Apelujem na Srbiju i Kosovo da iskoriste istorijsku priliku - rekao je zvaničnik Stejt departmenta.\nMetju Palmer istakao je danas da SAD podržavaju dijalog Beograda i Prištine u cilju da se postigne dogovor koji bi vodio ka punoj normalizaciji odnosa.\n- Imali smo opsežne razgovore u vezi bilateralnih odnosa, stvarima koje možemo zajedno da uradimo i ojačamo odnose. Razgovarali smo opsežno o američkoj podršci evropskom putu Srbije - preneo je Palmer na konferenciji za štampu nakon razgovora sa predsednikom Srbije Aleksandrom Vučićem.\n"Podržavamo tranziciju KBS u kosovsku vojsku"\nMetju Palmer izjavio je danas da SAD podržavaju tranziciju KBS u kosovsku vojsku i naznačio da je to "tranzicija kojoj će trebati vremena".\nOn je, odgovarajući na pitanje novinara, na zajedničkoj konfrereniciji sa predsednikom Srbije Aleksandrom Vučićem, da li su SAD prećutno podržale transformaciju KBS u kosovsku vojsku rekao:\n- Zadržavamo taj stav. To je tranzicija kojoj će trebati značajno dosta vremena i mi veoma pažljivo radimo sa našim partnerima u Prištini, kako bi smo podržali tranziciju, kako bi se osiguralo da se to odvija na način koji će doprinostiti regionu i stabilnosti.\nSrbija Kosovo Kosovo i Metohija Aleksandar Vučić Beograd SAD EU Priština Amerika Metju Palmer


Bakir Izetbegović iz budžeta plaćao memorijale posvećene ocu - Moja Hercegovina\nPočetna / Bakir Izetbegović iz budžeta plaćao memorijale posvećene ocu\n29. Septembra 2017. 11:12\nBošnjački član Predsjedništva BiH Bakir Izetbegović samo ove godine je tri puta dao novac iz budžetske rezerve za razne memorijale posvećene njegovom ocu Aliji Izetbegoviću.\nIzetbegović je za te namjene ove godine izdvojio 21.500 KM iz budžetske rezerve, a prošle godine 8.000 KM, što znači da je, od kada članovi Predsjedništva imaju pravo da raspoređuju dio tog novca prema sopstvenom nahođenju, za uspomenu na svog oca razdijelio gotovo 30.000 KM narodnog novca, navodi Glas Srpske.\n“Ne može porodična veza člana Predsjedništva BiH biti motiv za izdvajanje novca iz budžetske rezerve za takve namjene”, istakao je Prodanović. Alija Izetbegović bio je osnivač SDA, predsjednik i član Predsjedništva BiH.\nOznakeBakir Izetbegović iz budžeta plaćao memorijale posvećene ocu predsjedništvo bih


U drugom dijelu sastanka predstavnici Razvojnog instituta „Franco Bettoli“ pridružili su se Radnom timu. Gostima su prezentovane realizovane aktivnosti na polju suprotstavljanja maloljetničkom prestupništvu, izazovi u budućem radu i moguća rješenja. Profesionalan pristup utemeljen na naučnoj podlozi prepoznat je od strane predstavnika Razvojnog instituta, pa su iskazali spremnost za saradnju i spremnost za pružanje podrške institucijama iz grada Istočno Sarajevo u primjeni alternativnih mjera.\nSastanak je realizovan u okviru projekta „Pravda za svako dijete“, koji se provodi uz podršku Švedske agencije za međunarodni razvoj i saradnju, Vlade Švicarske i UNICEF-a, a u saradnji sa nadležnim ministarstvima, institucijama i agencijama, kao i organizacijama civilnog društva. Radni tim profesionalaca i Centar za istraživanje politike suprotstavljanja kriminalitetu nastaviti će kontinuitet održavanja radnih sastanaka.


Ukidaju se karantini, dozvoljeno okupljanje do 50 osoba - MojPrijedor.com - Portal Grada Prijedora - Prijedor Vijesti\nUkidaju se karantini, dozvoljeno okupljanje do 50 osoba\nPosted by Sudbin Music on 11 Maja, 2020\nODLUKE : Štab za vanredne situacije Republike Srpske!\nBit će ukinuti lokalni karantini, ali i oni na graničnim prijelazima\nNa današnjem zasjedanju Republičkog štaba za vanredne situacije utvrđena je procedura za organizovanje svega što je potrebno za školovanje studenata u inostranstvu i laboratorijskih nalaza koji su potrebni za njihov odlazak na školovanje u inostranstvo.\n-Napravićemo jasan plan testiranja i molimo sve studente i učenike za razumijevanje. Radićemo sukcesivno te vrste analiza. Čeka nas veliki posao da im omogućimo odlazak na mjesta studiranja i da polažu ispite i nastavljaju redovne nastavne aktivnosti, rekao je ministar zdravlja i socijalne zaštite RS Alen Šeranić, nakon današnje sjednice Republičkog štaba za vanredne situacije.\nKako je rekao, od danas se u Srpskoj maksimalno može okupljati 50 osoba na određenom prostoru, umjesto tri osobe kako je do sada bilo regulisano. Takve mjere bile su donijete zbog pandemije virusa korona.\n-I dalje se ne preporučuju i nisu dozvoljena masovna organizovana javna okupljanja u RS, ali smo van snage stavili zaključak koji se odnosio na okupljanje maksimalno tri osobe na javnim mjestima, odnosno na određenom prostoru – rekao je Šeranić.\nOn je objasnio i da je Štab danas stavio van snage dosadašnje zaključke o organizaciji i sprovođenju mjera po pitanju lokalnih karantina i onih pri graničnim prelazima.\n-Od sutra u šest časova, u skladu sa zaključcima štaba, opštine i gradovi će imati obavezu da raspuste lokalne karantine i da ljude koji trenutno borave u njima upute u kućnu izolaciju, u trajanju onolikom koliko im je preostalo do ukupno 14 dana. Ako je, recimo, neko bio pet dana u karantinu, u kućnoj izolaciji će sada provesti još devet dana – kaže Šeranić\nNa graničnim karantinima će se od sutra u šest časova takođe izdavati rješenja o kućnoj izolaciji, u trajanju od 14 dana, umjesto dosadašnjih rješenja o smještaju u lokalni karantin.\n-Svaka osoba koja dolazi na granični prelaz, bilo da se radi o državljanima BiH ili neke druge zemlje, imaće obavezu da u skladu sa prijavljenim mjestom prebivališta boravi u kućnoj izolaciji 14 dana. Kazne za kršenje kućne izolacije su od 1.000 do 3.000 KM i nastaviće se kontrola u RS poštovanje ove mjere – kaže ministar.On je dodao da će se vozači u međunarodnom prevozu samo evidentirati na granici i neće ići u izolaciju, ali će podaci o njima biti proslijeđeni u HES službe doma zdravlja tamo gdje vozač ima prebivalište.\n– Svaka osoba iz karantina neće biti testirana, već se upućuje u kućnu izolaciju, a u slučaju pojave simptoma, kao što je temperatura veća od 37,2 stepena ili naglo pogoršanje zdravstvenog stanja u smislu akutne respiratorne infekcije, odmah se javlja porodičnom doktoru. Ako neko nije registrovan kod porodičnog ljekara u RS, onda se javlja službi hitne medicinske pomoći ili nadležnom HES-u u mjestu prebivališta. Isto će biti predviđeno za sve koji ulaze u RS u skladu sa rješenjem o kućnoj izolaciji – rekao je Šeranić, dodajući da će svi dobiti jasna uputstva šta ta izolacija podrazumijeva i kako da se ponašaju unutar svoje kućne sredine, te kako da se ponašaju ostali ukućani.\nNadzor ovih osoba će se i dalje sprovoditi u skladu sa propisima.\nŠeranić je saopštio i da će oni koji se u pograničnim područjima bave poljoprivredom, u skladu sa odlukom Štaba, moći to i dalje da rade, samo što će pokazivati određena dokumenta republičkom inspektoru kako im ne bi izdavali rješenja o kućnoj izolaciji.\nStrani državljani ili državljani BiH koji rade u pograničnim firmama će takođe na uvid morati da pokažu identifikacioni dokument i dokaz o zaposlenju u toj firmi kako bi mogli nesmetano da prelaze granicu i da rade.\n-Svi će oni morati da poštuju sve lične preventivne mjere, te držanje distance od dva metra koje su propisane, uključujući i vozače u međunarodnom transportu koji imaju obaveze kod utovara i istovara – kaže Šeranić.\nAutor: Valentina Mišljenović/SRPSKAINFO


nedelja, 21. jul 2019, 13:00\nSredinom 19. veka istraživanja Australije bila su na vrhuncu, sa ekspedicijama koje su organizovane skoro svakog meseca. U trci da se kontinent obradi kartografski, da se lociraju prirodni resursi i nađu nova mesta za naseljavanje duboko u negostoljubivoj unutrašnjosti, bilo je očito da tradicionalni prevoz konjima i kolima ne može da bude od koristi. Kamile su, naravno, bile idealan izbor za surove pustinjske uslove.\nPored kamila, trebalo je dovesti i one koji njima znaju da upravljaju. Novopridošli goniči dobili su naziv „Avgani", nezavisno od dela Azije iz kojeg su pristigli. Njihov dolazak bio je prekretnica u istraživanju i razvoju australijskog kopnenog područja: gradnja kopnenog telegrafa i transaustralijske železnice jednostavno nisu bili mogući bez „kamilijera".\nU današnjem Putu svile istražujemo ovu malo poznatu temu australijske istorije. Zvučno okruženje pružiće nam tradicionalna muzika iz zemalja iz kojih su Avgani dospeli u Australiju: Balučistana, Kašmira, Sinda, Radžastana, Egipta, Persije, Turske, Pendžaba...


Vesti online / Vesti / Srbija / Predsedništvo SNS-a odbilo Nikolićev predlog\nOdluka Nikolića politički neracionalna: Miloš Vučević\n- Ne mogu da idem u detalje, ali mogu da vam kažem da je Predsedništvo stranke odbilo ponudu Nikolića Vučiću - izjavio je Vučević za "Radio-televiziju Vojvodine".\nVučević je rekao da je odluka Tomislava Nikolića da se kandiduje na predsedničkim izborima politički neracionalna, ukoliko je uopšte tačna.\nPrema njegovim rečima, odluka Tomislava Nikolića o kandidaturi, ukoliko je zaista donese, neodgovorna je i stavlja ga u ravan sa Vukom Jeremićem i Sašom Jankovićem i indirektno ga svrstava u krug onih koji žele da destabilizuju Srbiju.\n- Iskreno, ne mogu da zamislim da će se Tomislav Nikolić svrstati među one koji će destabilizovati Srbiju, a siguran sam da od Aleksandra Vučića nikada nećete čuti nijednu ružnu reč o Tomislavu Nikoliću, kao što je nećete čuti ni od mene - rekao je Vučević.\n* Vučiću petak objavljuje početak izborne borbe protiv koga god bude trebalo - pa i protiv Nikolića\nNa pitanje novinara da li smatra da Tomislav Nikolić može da bude faktor nestabilnosti, Vučević je rekao da to Nikolić može da bude ako se suprotno stavu Glavnog odbora SNS-a, stranke koja ga je, kako je rekao, dovela na mesto predsednika, kandiduje na predsedničkim izborima.\nGradonačelnik Novog Sada je naglasio da je ubeđen da će Glavni odbor SNS-a na sutrašnjoj sednici prihvatiti jednoglasan predlog Predsedništva te stranke da kandidat SNS na predsedničkim izborima bude Aleksandar Vučić.\nOn očekuje i da će Vučić sutra doći na sednicu Glavnog odbora stranke.\nVučević je kazao da je danas do 16 sati 101 gradski ili opštinski odbor Srpske napredne stranke dao jednoglasnu podršku pomenutom predlogu Predsedništva SNS-a.\nPo njegovim rečima, građani Srbije od SNS-a očekuju da na predsedničkim izborima istaknu svog najjačeg kandidata, a to je, kako je kazao, svakako Aleksandar Vučić.\nNa pitanje da li brojne izjave i osuda Nikolićeve eventualne kandidature znači "napad na čoveka koji je osnivač stranke“, Vučević je rekao da jedan čovek sam nije i ne može biti osnivač stranke i da je SNS osnovalo više hiljada ljudi, među kojima je i on.\nVučević je ocenio i da nikada veće jedinstvo nije vladalo u SNS-u i da je podrška Aleksandru Vučiću nepodeljena, te da ta podrška ne predstavlja nikakav udar na Tomislava Nikolića.\n- Za mene bi bilo logično da Tomislav Nikolić stane iza kandidature Aleksandra Vučića, jer je to predlog Predsedništva stranke, a uveren sam i predlog Glavnog odbora i smatram da nije politički odgovoran potez ni prema SNS-u, ni prema Srbiji ukoliko donese odluku da se kandiduje i da ne ispoštuje odluku Glavnog odbora - rekao je Vučević.\nOn je kazao da sa Nikolićeve strane stižu nejasni signali kada je reč o njegovoj kandidaturi na predsedničkim izborima, jer vest koju su sinoć preneli pojedini mediji nije ni potvrdio, ali nije ni demantovao.\nVučević je rekao i da ne isključuje mogućnost vanrednih parlamentarnih izbora, a pojedine kalkulacije koje se pojavljuju u javnosti, da od 102 poslanika SNS-a "40 gleda u Tomislava Nikolića“ nazvao je običnim špekulacijama i dodao da je nesporna jedinstvena podrška poslanika SNS-a u Skupštini.\nVučević je ocenio da je situacija u SNS-u "u najboljem redu“ i naveo da očekuje da će Glavni odbor stranke sutra jednoglasno podržati Vučićevu kandidaturu.\nVučević je kazao i da će kao potpredsednik SNS-a insistirati da Aleksandar Vučić ostane predsednik te stranke, jer je, kako je naglasio, Aleksandar Vučić garant stabilnosti i stranke i cele države.\nSRBIJA Dan odluke: Sednica počela bez Vučića, šta će odlučiti GO SNS?\nČetvrtak 16.02.2017. 22:16


Švajcarska podržava socijalnu inkluziju i dobro upravljanje na jugu Srbije : Inkluzija\nDirektorka Švajcarske kancelarije za saradnju Ursula Lojbli je 17. maja sa predsednikom opštine Doljevac Goranom Ljubićem obišla radove na izgradnji zelene pijace u Pukovcu, projekta vrednog skoro 200.000 evra, koji treba da doprinese da poljoprivedni proizvođači iz Doljevca i okolnih opština imaju bolje uslove za prodaju svojih proizvoda, siguran plasman i mogućnost da ostvare veće prihode.\nRanije tokom dana, direktorka Švajcarske kancelarije za saradnju je u Lebanu obišla radove na završetku Centra za dijalizu pri Domu zdravlja, za koji su EU i Vlada Švajcarske opredelile skoro pet miliona dinara. Nakon završetka radova pacijenti i pacijentkinje iz Lebana, Medveđe i Bojnika koji boluju od bolesti bubrega neće više morati da putuju u Leskovac na dijalizu već će im neophodna zdravstvena usluga biti dostupna u lebanskom Domu zdravlja.\nUrsula Lojbli, direktorka Švajcarske kancelarije za saradnju posetila je u Lebanu „Radansku ružu“, prvo socijalno preduzeće u Jablaničkom okrugu koje je osnovanao sredstvima Evropske unije i Vlade Švajcarske preko Evropskog PROGRESa i zapošljava žene iz marginalizovanih grupa. Nakon prve godine rada broj žena iz Lebane koje u „Ruži“ imaju stalni posao se utrostručio i sada ih ima 15, a još njih 20 su povremeno angažovane. One se bave proizvodjom zimnice, ostvarujući tako prihode za sebe i svoje porodice.


Uzorni odnosi temelj za ekonomsku saradnju CG i S.Makedonije\nTanjug 24. maja 2019. 00:40\nPODGORICA – Uzorni odnosi Crne Gore i Severne Makedonije, koji nisu prekidani čak ni u vreme raspada bivše Jugoslavije, predstavljaju dobar temelj za unapređenje saradnje i brojne mogućnosti, pre svega u oblasti ekonomije i turizma, izjavio je predsednik Crne Gore Milo Đukanović posle sastanka s premijerom Severne Makedonije Zoranom Zaevim, koji boravi u zvaničnoj poseti Crnoj Gori.\nĐukanović je sinoć na radnoj večeri koju je priredio za visokog gosta i makedonsku delegaciju, iskazao zadovoljstvo ovom posetom i prilikom za razmenu mišljenja oko važnih procesa u dve države i regionu.\nKako prenose crnogorski mediji, on je u tom kontekstu pozdravio današnju zajednicku sednicu dve vlade, kao dodatni kvalitet odnosima, uz već uspostavljenu saradnju dve privredne komore i biznis zajednica.\nĐukanović je čestitao Severnoj Makedoniji i premijeru Zaevu na izuzetnim ostvarenjima u prethodnom periodu: potpisivanju Prespanskog sporazuma s Grčkom i pristupnog protokola za prijem u NATO.\nOn je izrazio ocekivanje da će Severna Makedonija sredinom godine poceti pregovore za prijem u EU.\n„Naš cilj je da naše zemlje i region vratimo evropskoj kući i uspostavimo evropski sistem vrednosti“, kazao je Đukanović.\nPremijer Zaev zahvalio je Đukanoviću za gostoprimstvo i naglasio da je politika koju on vodi primer progresivne politike ka NATO i EU.\nOn je upoznao Đukanovića s napretkom koji Severna Makedonija ostvaruje na planu evroatlantskih integracija i ekonomije, ističući da će joj podrška i iskustvo Crne Gore biti dragoceni.


Datum objave: 27.09.2018 10:34 | Autor: MJU\nKonferencija će se održati u Centre Ville hotelu , sa početkom u 10:20 časova.\nPored ministarke Pribilović, u uvodnom dijelu Konferencije govoriće Milica Kovačević, predsjednica CDT-a.\nNa konferenciji će biti predstavljeni rezultati istraživanja o nivou otvorenosti institucija izvršne vlasti u regionu i Crnoj Gori. Istraživanje je dio regionalnog projekta koji je podržala Evropska komisija i Nacionalna zadužbina za demokratiju (NED).\nTakođe, na konferenciji će biti riječi o sprovođenju inicijative Partnerstva za otvorenu upravu u regionu i Crnoj Gori.Otvorenost je ključni uslov demokratije, jer omogućava građanima da dobiju informacije i znanje potrebno za ravnopravno učestvovanje u političkom životu, efektivno donošenje odluka i držanje institucija odgovornim za politike koje sprovode.\nKonferencija će okupiti relevantne stručnjake, predstavnike institucija u Crnoj Gori i regionu, međunarodne i akademske zajednice, medija i organizacija civilnog društva.


13 novembar, 2014\nPredsednik Obama sa demokratskom aktivistkinjom Aung San Su Ći i drugim članovima parlamenta i predstavnicima civilnog društva u Najpjitou, 13. novembra 2014.\nAmerički predsednik Barak Obama izjavio je da je uveren da u Mjanmar stiže "novi dan" ali je dodao da je potrebno nastaviti rad na reformama za vreme tranzicije te zemlje ka demokratiji.\nObama se u četvrtak sastao sa članovima parlamenta u prestonici, Najpjito. On je susret opisao kao izuzetnu diskusiju o demokratskoj tranziciji u Mjanmaru i kondolidovanju dosadašnjih dostignuća na tom putu. Takodje je rekao da su razgovori bili posvećeni načinima da se izvrši pritisak na vladu da učini više na zaštiti ljudskih prava.\nDugogodišnja demokratska aktivistkinja Aung San Su Ći prisustvovala je sastanku parlamentarnih lidera ali nije pokrenula nikakava pitanja. Očekuje se da će sutra razgovarati u četiri oka sa američkim predsednikom.\nPredsednik Obama takodje je imao privatni susret sa predsednikom Mjanmara, Teinom Seinom, na kojima se očekivalo da će izneti zabrinutost zbog tempa političkih reformi i stanja ljudskih prava, uključujući tretman pretežno muslimanske manjine Rohingja.\nObama je posetio Mjanmar za vreme samita Asocijacije zemalja jugoistočne Azije (ASEAN). To je prvi put da je Mjanamar, odnosno Burma, država koja je decenijama bila pod upravom autoritarnog vojnog režima, domaćin ovog samita.\nU petak, predsednik Obama putuje u Jangon, gde će se sastati sa Aung San Su Ći i govoriti na skupu omladine ASEAN-a.


Odgovornost posrednika i onlajn komentari | MC_ONLINE\nOdgovornost posrednika i onlajn komentari\nČesto se vode rasprave o tome kako da se u isto vreme obezbedi poštovanje zakona i sačuva slobodna i neutralna arhitektura Interneta, naročito u pogledu poštovanja slobode izražavanja i istovremene zaštite ličnih prava. Iako je uloga države od značaja čini se da, barem u našim krajevima, trenutno ne postoje kreatori državne politike koji su zainteresovani i dovoljno stručni za ovu oblast. Ostavimo na trenutak po strani ulogu države i usredsredimo se na to šta mi možemo da uradimo da sprečimo cenzuru u sajber prostoru i omogućimo onlajn medijima i Internet platformama da slobodno objavljuju informacije.\nU nastavku teksta govorićemo o sadržajima koje na Internet platforme postavljaju treća lica, uslovima postavljanja komentara na sajtovima tradicionalnih medija, kao i o uticaju pre-moderacije na slobodu govora, odgovornost posrednika i uređivačku politiku. Takođe ćemo razmotriti i mogućnosti post-moderacije, koja bi umanjila pravnu odgovornost posrednika, optimizovala resurse i unapredila biznis-modele.\nOdgovornost posrednika (pružalaca usluga) i portali medija\nDa li su vesti i komentari delovi iste celine ili treba da ih posmatramo posebno? Da li i komentare korisnika treba obuhvatiti uređivačkom politikom medija? Velika očekivanja od komentara često nisu ispunjena, što dovodi do toga da korisnici osećaju da se nad njima vrši neka vrsta kontrole. S druge strane, novinari trpe pritisak javnog mnjenja, a profesionalni standardi u velikoj meri variraju.\nTradicionalni mediji su jednostavno “preneli” koncept uređivačke politike u digitalno okruženje. Na portalima tradicionalnih medija se primenjuje pravilo pre-moderacije, što znači da postoji tim koji nadgleda sadržaje kreirane od strane trećih lica (npr. komentare posetilaca) kako bi se utvrdilo da li su u skladu sa zakonom i uređivačkom politikom.\nModeracija može da bude nedosledna, ali i nedovoljno kvalitetna zbog ograničenih resursa. Ne znamo ko se bavi moderacijom i da li su ti ljudi zaista kompetentni da “vrše cenzuru”.\nTradicionalni mediji načelno tvrde da za cilj imaju da postanu platforme slobode govora, ali je u praksi sloboda izražavanja znatno ograničena.\nKako moderisati komentare i sadržaj trećih strana?\nKomentare bi trebalo da reguliše onlajn-zajednica. Nezakonit i nerelevantan sadržaj bi trebalo prijaviti i ukloniti korišćenjem “notice and takedown” sistema, što se dodatno može poboljšati na nekoliko načina:\nAutomatskom cenzurom/filtriranjem problematičnih reči - ovim pristupom se preterano ograničava sloboda izražavanja i sloboda pristupa informacijama, ali ga je moguće primeniti na “spam” komentare i “botove”;\nMogućnošću zatvaranja komentara kad procenimo da tema može izazvati raspravu koja ne može biti uspešno moderisana;\nAnonimnost se potencijalno može ograničiti na stručnim platformama kako bi se uticalo na odgovornost za izrečeni stav svakog učesnika u raspravi.\nDefinicija Internet posrednika obuhvata veoma širok krug mogućih načina nastupa na Internetu. Na nivou EU, što sledi i naš Zakon o elektronskoj trgovini, pravila o isključenju odgovornosti se primenjuju na sve pružaoce usluga informacionog društva koji vrše čist tehnički prenos podataka, privremeno skladištenje podataka i trajno skladištenje podataka. Svaki od ovih modaliteta nastupa ima posebne poduslove koje treba ispoštovati da bi se pravila o odgovornosti primenila. Ovi uslovi se svode na stepen svesti o nezakonitosti sadržaja ili radnje koji se preonose, odnosno skladište. S obzirom na brzinu napredovanja informacionih tehnologija, pokazuje se da su možda i ove definicije preuske, pa se na nivou EU razmatraju izmene Direktive i to u pogledu uključivanja Internet pretraživača i linkova (u naš Zakon već su uključeni linkovi), kao i nekih drugih modaliteta u sam tekst Direktive. Tako bi “princip izuzeća od odgovornosti” obuhvatio još širi krug posrednika. Svakako da nije dovoljno jasno ko ispunjava ove uslove, pa će se o ovome odlučivati na sudu u svakom slučaju posebno. Upravo ovo su razlozi zbog kojih je teško dati preciznu definiciju Internet posrednika.\nDirektiva Evropske unije o elektronskoj trgovini daje jasna pravila za regulisanje sadržaja bez žrtvovanja slobode izražavanja na Internetu. Platforme ne bi trebalo da postanu “Internet policija” koja nadgleda sav sadržaj samo da neke vrste sadržaja ne bi bile objavljene. “Safe harbor” model posrednicima pruža imunitet, ali pod uslovom da se pridržavaju određenih pravila. Platforme koje hostuju sadržaj mogu da izgube imunitet ako ne reaguju “ekspeditivno” i uklone ili onemoguće pristup nelegalnim informacijama kada saznaju da je takav sadržaj postavljen. Ova odredba čini osnovu za “notice and takedown” proceduru.\nSpecijalni izvestilac Ujedinjenih nacija za slobodu izražavanja je 2011. izjavio da cenzura ne bi smela da bude delegirana privatnim subjektima i da niko ne bi trebalo da bude odgovoran za sadržaj na Internetu ako nije autor tog sadržaja. Države ne bi smele da koriste ili primoravaju posrednike da vrše cenzuru u njihovo ime.\nU OEBS-ovom izveštaju o slobodi izražavanja na Internetu se naglašava da odredbe koje se odnose na odgovornost pružalaca usluga nisu uvek jasne i da složene “notice and takedown” procedure za uklanjanje sadržaja postoje u nekim zemljama učesnicama. Njih tridesetak ima zakone koji se zasnivaju na EU Direktivi o elektronskoj trgovini. Međutim, odredbe Direktive su stvorile razlike u tumačenju priilikom procesa implementacije na nacionalnom nivou umesto da stvore manje-više jedinstven okvir. Ove razlike su postale vidljive kada su sudovi počeli da primenjuju odredbe Direktive.\nU nedavnoj studiji o debatovanju na Internetu je ustanovljeno da je na Fejsbuku bilo znatno manje zlonamernih i uvredljivih komentara na isti tekst nego na sajtovima medija (npr. “Vašington post”) na kojima je dozvoljeno anonimno komentarisanje. Ipak, treba imati na umu da propisi o ostavljanju pravog imena prilikom komentarisanja često nemaju efekta, poput onog koji je bio usvojen u Južnoj Koreji.\nEvropski sud za ljudska prava (ESLJP) je nedavno doneo presudu koja se odnosi na odgovornost Internet posrednika za komentare koje su postavili korisnici. Reč je o slučaju “Delfi AS” protiv Estonije - prema odluci suda nije bilo kršenja člana 10. Konvencije. Naime, kompanija “Delfi” je na osnovu presude estonskih sudova morala da plati odštetu licu L. zbog uvredljivih komentara posetilaca objavljenih na njenom sajtu. Spor je došao i do Vrhovnog suda Estonije, posle čega je kompanija odlučila da podnese predstavku ESLJP.\nSud je utvrdio da je bilo uvredljivih i pretećih komentara koji su bili reakcija na tekst koji je objavljen na komercijalnom i profesionalno vođenom informativnom portalu, kao i da nisu preduzete sve mere da bi se izbeglo prouzrokovanje štete drugim stranama, kako bi se osiguralo da će autori komentara biti odgovorni za njihov sadržaj. Nacionalni sudovi su odredili umerene sankcije (320 evra na ime nematerijalne štete), pa ESLJP smatra da presude sudova u Estoniji prema kojima je kompanija “Delfi” odgovorna za uvredljive komentare na njenom Internet portalu, predstavljaju opravdano i proporcionalno ograničenje prava na slobodu izražavanja.\nNa ovu presudu Evropskog suda za ljudska prava je reagovala i organizacija “Article 19”. Ta organizacija objašnjava da presuda u slučaju “Delfi” predstavlja ozbiljan udarac slobodi izražavanja na Internetu i da pokazuje nerazumevanje EU propisa o odgovornosti posrednika. Presudom se takođe zanemaruju međunarodni standardi u oblasti slobode izražavanja na Internetu. “Article 19” poziva kompaniju “Delfi” da predstavi svoj slučaj Velikom veću Evropskog suda i nada se da će presuda biti opovrgnuta.\nIako ima svoje prednosti, smatramo da potenciranje pre-moderacije kao regulatornog modela u formi u kojoj je danas poznajemo nije dobro rešenje jer ugrožava slobodu izražavanja, podstiče cenzuru na Internetu i daje široka ovlašćenja urednicima i “moderatorima”. Kako bi omogućili slobodnije formiranje javnog mnjenja, u čijem postupku bi doprinosili svi članovi zainteresovane zajednice, moramo podržati post-moderaciju i ograničenu odgovornost posrednika, a u slučajevima kada se uvodi pre-moderacija uvesti pravila transparentnosti i odgovornosti “cenzora”.\nDodatno, smatramo da u situacijama poput slučaja kompanije “Delfi” prilikom donošenja presude treba imati u vidu da uređivačka politika ne sme da utiče na slobodu izražavanja korisnika i sadržaj koji kreiraju treća lica, te da “izdavač” ne bi smeo da bude odgovoran pred zakonom za komentare čitalaca na sajtu.\nTekst izvorno objavljen na portalu Share Foundation\n23.10.2013. prenosimo uz dozvolu autora.


Federika Mogerini i Denis Zvizdić, ilustrativna fotografija\nU Briselu je u petak održan prvi sastanak Vijeća za stabilizaciju i pridruživanje između BiH i EU o temi “Pretpristupna strategija u svjetlu izvještaja EK za 2015. godinu”.\nDelegaciju BiH je predvodio predsjedavajući Vijeća ministara BiH, Denis Zvizdić, dok je delegaciju Evropske unije predvodila visoka predstavnica za vanjske poslove i sigurnosnu politiku, Federika Mogerini.\nNakon sastanka rečeno je da će rad na aktiviranju Sporazuma o stabilizaciji i pridruživanju početi početkom slijedeće sedmice.\nU proteklih godinu vlasti u BiH učinile su mnogo uz podršku EU, ocjenila je visoka predstavnica za vanjsku poslove i sigurnosnu politiku Federika Mogerini. Ona naglašava kako sada bh. političarima predstoji težak rad na provođenju neophodnih reformi:\nMogherini se osvrnula i na odluku Vlade Republike Srpske da prekine saradnju sa Državnom agencijom za istrage i zaštitu (SIPA), Sudom i Tužilaštvom BiH:\n"Jučerašnja odluka Vlade RS da prekine saradnju mogla bi ugroziti funkcionisanje pravosuđe i vladavine zakona u BiH. Moramo potvrditi neophodnost poštivanja vladavine zakona i pozvati na održanje saradnje i dijaloga”, upozorila je Mogerini.\nPredsjedavajući Vijeća ministara BiH, Denis Zvizdić kaže kako je sa predstavnicom Mogerini i evropskim komesarom za proces proširenja Johanesom Hanom razgovarao o tri bitne teme. To su ekonomska reformska agenda, pitanje sporazuma tradicionalne trgovine između BiH i Hrvatske te o mehanizmu koordinacije kao instrumentu koji će BiH omogućiti preuzimanje pravnih okvira EU. Zvizdić tvrdi kako nije upitno opredijeljenje svih učesnika vlasti u BiH kada je u pitanju evropski put. To će, očekuje Zvizdić sada ići brže:\n"Očekujem da BiH podnese aplikaciju za članstvo u EU za mjesec ili dva, čime ćemo dobiti status kandidata za pristupanje EU, što nam je krajnji cilj koji nema alternative. Svjesni smo reformi koje smo napravili, kao i onih koje nas očekuju, i opredjeljeni smo u potpunosti ka njima. Želimo pojačan ekonomski napredak, jačanje vladavine prava i ubrzano usvajanje mehanizma koordinacije", naglašava Zvizdić.\nU Briselu se, nakon sastanka prisutnima obratio i evropski komesar za proces proširenja Johannes Hahn.\n"Potrebna je uspostava mehanizma koordinacije koji omogućuje BiH da ostvari redovnu saradnju i diskusije sa nama. Na evropskom putu je neophodno imati jedan mehanizam koji omogućuje BiH da ubrza u svojim aspiracijama i pozdravljam sve načine koji će iznaći rješenja i koji će omogućavati poglede unaprijed u budućnost zemlje", kaže Hahn.\nVijeće za stabilizaciju i pridruživanje je zajedničko tijelo BiH i EU ustrojeno u skladu s odredbama Sporazuma o stabilizaciji i pridruživanju BiH s EU-om, a odgovorno je za nadzor provedbe SAA.


Ovakve uštede nisu dobre - Ekonomske Vesti\nOvakve uštede nisu dobre\n17. jun. 2015 Andrija Matić 0 Comments deficit, Fiskalni savet, Pavle Petrović, restrukturiranje, štednja\nPredsednik Fiskalnog saveta Pavle Petrović rekao je, gostujući u emisiji Kažiprst na B92, da je smanjenje deficita sa 6,6% na 5,5% veoma dobar rezultat, ali da štednja na izgradnji infrastrukture i restrukturiranju javnih preduzeća nije dobra štednja.\n„Javne investicije, izgradnja infrastrukture, otpreminine radnicima koji će izgubiti posao u restrukturiranju i za zaposlene u državnoj upravi. Ti izdaci se trenutno ne dešavaju, jer restrukturiranje kasni i zato deficit izgleda manji. To nisu uštede koje su dobre jer mi treba da gradimo infrastrukturu i restruktuiramo preduzeća“, rekao je Petrović i dodao da nas ti izdaci čekaju u sledećoj godini, tako da to nije stvarno smanjenje deficita jer će se on preneti u sledeću godinu.\nPetrović je upozorio da otpuštanja viška zaposlenih treba početi što pre, jer ako se ne bude otpuštalo postepeno, u 2016. godini imaćemo otpuštanja u velikom obimu, što neće biti ni politički ni socijalno održivo.\n← Ne povećavati plate i penzije\nSrednji kurs 120,5787 →


Beograd: Crvena zvezda dočekuje ’’čarapane’’ i priželjkuje potpuni revanš\nPoslednji meč 27.kola Super lige Srbije igra se na stadionu ’’Rajko Mitić’’ gde domaća Crvena zvezda dočekuje goste iz Kruševca, ekipu Napretka. Lideri šampionata su jedini prvenstveni poraz doživeli upravo u duelu sa Kruševljanima, pa je ovaj susret šansa za revanš i osvajanje važnih bodova.\n’’Ovo je treća u niz utakmica koju igramo sa ekipama iz gornjeg dela tabele. Očekuje nas teška utakmica, kao i sve prethodne. Dolazi nam protivnik koji je stabilan u svim sferama, jedna dobra ekipa sa kvalitetnim pojedincima. Imaju svoj stil igre i pružaju podjednako dobre partije i na strani i na domaćem terenu. Porazili su nas u prvom delu prvenstva i to dodatno govori o njihovom kvalitetu. Za nas je najbitnije da se najbolje moguće spremimo za tu utakmicu. Vremenske prilike nam idu u prilog, dolazi lepše vreme i očekujemo da navijači dođu u što većem broju i da nas podrže. Uvek nam je draže kada ih ima mnogo, kada daju mojim momcima vetar u leđa, jer su oni to i zaslužili. Nema dileme da će nas i na sutrašnjoj utakmici bodriti kako samo oni umeju. Što se tiče kadrovske situacije Babić je imao manji problem sa povredom, ali juče je odradio kompletan trening, videćemo kako će se sutra osećati. Juče smo imali oporavak od utakmice, tako da ću tek danas posle treninga znati na koje igrače mogu da računam. Kada igrate na malo lošijim terenima na svaka tri dana povećane su šanse da dođe do povreda.’’\nUlaznice za ovaj susret mogu se kupiti na dan njegovog odigravanja na blagajnama stadiona ’’Rajko Mitić’’, a prodaja će početi u 11:00 časova. Cene ulaznica su sledeće: Sever – 100,00 dinara, Istok – 200,00 dinara i Zapad – 300,00 dinara.\nMeč 27.kola Super lige Srbije između Crvene zvezde i Napretka igra se sutra, u nedelju 11.marta 2018.godine, sa početkom u 18:30 časova. Obezbeđen je direktan televizijski prenos ovog susreta na prvom programu TV Arena sport.


Ko je čovek koji je kupio Njukals? | Sport | Fudbal\n16. oktobar, 10:16\nKO JE MOĆNI VLADAR SAUDIJSKE ARABIJE KOJI JE KUPIO NJUKASL? Reforme, pretnje, hapšenja, BRUTALNA UBISTVA i gomila novca! 1 Podeli Podeli na facebook Podeli na twitter Podeli na viber Pošalji na mail\nNekoliko ljudi izvan Saudijske Arabije čulo je za Mohameda bin Salmana pre nego što je njegov otac postao kralj 2015. Ali sada se 36-godišnji prestolonaslednik smatra de fakto vladarem vodećeg svetskog izvoznika nafte. Dobio je pohvale zapadnih lidera za neke od reformi koje je sproveo u konzervativnom zalivskom kraljevstvu, uključujući ukidanje zabrane ženama da voze i nastojanje da diverzifikuje ekonomiju. Ali takođe je bio žestoko kritikovan zbog vođenja rata u susednom Jemenu koji je izazvao humanitarnu katastrofu; otpočinjanje diplomatskog spora sa Katarom koji je podelio Zalivski savet za saradnju (GCC).\nČak je bilo poziva da se on smeni kao prestolonaslednik nakon što su saudijskog novinara Džamala Kašogija, istaknutog kritičara vlade, ubili saudijski agenti u saudijskom konzulatu u Istanbulu 2018. On je porekao bilo kakvu umešanost, ali je ubistvo teško narušilo njegov međunarodni ugled.\nMohammed bin Salman rođen je 31. avgusta 1985. godine. Radio je za nekoliko državnih institucija pre nego što je imenovan za specijalnog savetnika svog oca, koji je bio na mestu guvernera Rijada, 2009. godine. Dolazak na vlast Mohameda bin Salmana počeo je 2013. godine, kada je imenovan za šefa Dvora prestolonaslednika, u rangu ministra. Njegov otac je 2019. godine imenovan za prestolonaslednika. U januaru 2015. kralj Abdulah bin Abdul Aziz je umro, a Salman je stupio na presto, postavljajući svog sina za ministra odbrane.\nJedan od prvih postupaka Mohameda bin Salmana na tom mestu bio je pokretanje vojne kampanje u Jemenu u martu 2015. zajedno sa drugim arapskim državama. Intervenisali su nakon što su pobunjenički pokreti Huti, koje su smatrali iranskim opunomoćenicima, preuzeli kontrolu nad glavnim gradom Sanom i primorali predsednika Hadija da pobegne u inostranstvo. U borbama je navodno poginulo više od 110.000 ljudi, Saudijska Arabija i njeni saveznici optuženi su za moguće ratne zločine, a izazvana je i najveća humanitarna katastrofu na svetu, sa milionima na ivici gladi.\nMoć Mohameda bin Salmana povećala se njegovim imenovanjem u aprilu 2015. za zamenika prestolonaslednika, drugog potpredsednika vlade i predsednika Veća za ekonomska i razvojna pitanja. Salman jepredstavio ambiciozan i opsežan plan da donese ekonomske i društvene promene u kraljevinu i okonča "zavisnost" od nafte . Plan, nazvan “Vision 2030” predviđa povećanje prihoda od nafte na 600 milijardi rijala (160 milijardi dolara) do 2020. godine i 1 triliona rijala do 2030. godine, sa 163,5 milijardi rijala u 2015. godini.\nUspon Mohameda bin Salmana nastavio se kada je u junu iste godine kralj Salman zamenio prestolonaslednika - svog nećaka, Mohameda bin Najefa - svojim sinom. Novi prestolonaslednik je potom pokušao da konsoliduje svoju moć, otpočevši obračun sa onima koje je smatrao svojim protivnicima, piše BBC.\nKada je kralj Salman najavio (uprkos primedbama konzervativaca) da će zabrana ženama da voze prestati u junu 2018. godine u Saudijskoj Arabiji - poslednjoj zemlji na svetu u kojoj je postojala takva zabrana - Mohamedu bin Salmanu je pripisana velika zasluga.\nNakon toga je usledila deklaracija prestolonaslednika da je povratak „umerenog islama“ ključan za njegove planove o modernizaciji kraljevstva, i njegovo pokretanje opsežne borbe protiv korupcije. Mnogi analitičari su rekli da je čistka moćnih prinčeva i poslovnih ličnosti uklonila poslednje prepreke da Mohamed bin Salman stekne potpunu kontrolu nad kraljevstvom.\nMasovna hapšenja ipak su uznemirila strane investitore na koje je računao da će pomoći u modernizaciji ekonomije Saudijske Arabije, a nova direktna strana ulaganja pala su na najniži nivo u poslednjih 14 godina.\nAli ubistvo novinara Vašington Posta Džamala Kašogija u oktobru 2018. godine trebalo je najviše da ukalja imidž Mohameda bin Salmana u inostranstvu. Kašogi je prethodne godine pobegao iz Saudijske Arabije i pisao kolumne u kojima se kritikuje prestolonaslednik. Specijalni izvestilac Ujedinjenih nacija Agnes Kalamard rekla je da je Kašogij "brutalno ubijen" u saudijskom konzulatu u Istanbulu od strane tima saudijskih agenata, koji su mu raskomadali telo, a zatim ga uklonili. Ona je zaključila da je Kašogi "žrtva ubistva s predumišljajem" za koje je odgovorna saudijska država. Ona je takođe rekla da postoje verodostojni dokazi da su visoki saudijski zvaničnici, uključujući Mohameda bin Salmana, pojedinačno odgovorni. Međutim, saudijska vlada je insistirala na tome da je smrt novinara rezultat "odmetničke operacije" i da prestolonaslednik nije na bilo koji način umiješan.\nNajpoželjniji neženja! |\nMohammed bin Salman je porekao da je naredio ubistvo, ali je rekao da je preuzeo "punu odgovornost ... posebno jer su to učinili pojedinci koji rade za saudijsku vladu". Saudijski tužioci sudili su 11 neimenovanih pojedinaca zbog ubistva (pet je proglašeno krivim i osuđeno na smrt, kasnije preinačeno u doživotni zatvor; ostala trojica su osuđena na zatvorsku kaznu). Agnes Kalamard nazvala je saudijsko suđenje "parodijom pravde" i rekla da je prestolonaslednik "ostao dobro zaštićen od bilo kakve značajne provere".\nPLATIO SLIKU VIŠE NEGO NJUKASL\nDugometražni dokumentarni film navodi da je saudijski prestolonaslednik Mohamed bin Salman vršio pritisak na Luvr da laže o autentičnosti slike koju je kupio kako bi ga poštedeo javnog poniženja što je potrošio 450 miliona dolara na falsifikat.\nFilm "Spasitelj na prodaju", francuskog reditelja Antoana Vitkina, zalazi u mutnu polemiku oko "Spasitelja sveta", portreta Isusa Hrista koji je nazvan "muškom Mona Lizom". Slika je ušla u svetsku istoriju umetnosti 2017. godine, kada je prodata na aukciji za rekordnih 450 miliona dolara, što ju čini najskupljom slikom na svetu.\nOgromno interesovanje javnosti - 120.000 ljubitelja umetnosti pratilo je aukciju putem prenosa uživo na Fejsbuku - i ekstravagantna pobednička ponuda odražavala je izuzetnu retkost autentičnih dela Leonarda da Vinčija. Uprkos ogromnoj slavi i uticaju italijanskog majstora, postoji manje od 20 slika za koje se procenjuje da su njegovih ruku delo - i sve su one deo muzejske zbirke. Aukcijska kuća “Kristi” je sliku nazvala “najvećim umetničkim ponovnim otkrićem u poslednjih 100 godina“, piše Forbs.\nPitanja o autentičnosti same slike počela su da se pominju kada je muzej Lovr u Abu Dabiju neočekivano otkazao planirano otkrivanje slike u septembru 2018. Slika od tada nije viđena u javnosti. Gde se delo nalazilo ostalo je misterija sve dok 2019. godine informativni servis umetničke industrije Artnet nije izvestio da se 500 godina stara slika čuva na superjahti Mohameda bin Salmana.\nA onda stiže vest kao grom iz vedra neba - naučna analiza tri stručnjaka u pariskom Luvru zaključila je da slika jeste potekla iz Leonardovog ateljea, ali da je nije lično naslikao Leonardo. Istoričari iz Luvra nameravali su da objave svoja otkrića, ali im je to onemogućeno kada je vlasnik slike odbio da je pozajmi za izložbu Leonardovih dela tokom 2019. (Muzeju je zabranjeno da javno komentariše slike u privatnom vlasništvu koje nije izlagao.)\nU svojoj knjizi “Poslednji Leonardo”, likovni kritičar Ben Levis je takođe zaključio da je slika verovatno izašla iz Leonardovog ateljea, a zatim ju je majstor samo malo doradio. Gardijan citira dr Karmen Bambač, istoričarku umetnosti i kustosa italijanskih i španskih dela u Metropoliten muzeju umetnosti, rekavši da ju je aukcijska kuća “Kristi” pogrešno svrstala među naučnike koji su sliku pripisali Leonardu da Vinčiju. Po njenom mišljenju, Salvator Mundi je prvenstveno delo pomoćnika, Điovanija Antonia Boltrafia, sa samo “malim retuširanjem“ samog Leonarda. Metju Landrus, oksfordski istoričar umetnosti, javno je spekulisao da je sliku u velikoj meri napravio još jedan Leonardov pomoćnik, Bernardino Luini.\nnjukasl Leonardo da Vinči bogataši\n***pson-deru ih zapadnjaci


Rupa u centru a nikog nije briga - Moja Backa Topola\n06/01/2020\tLokalna Zajednica Ostavi komentar 1,657 Pregleda Izvor: mojabackatopola.rs\nU samom centru Bačke Topole, na raskrsnici Glavne, Cvetne i Boračke ulice, već deseti dan postavljena je „neindentifikovana“ prepreka, nalik na strašilu iz suncokreta koja na sve liči ali na saobraćajni znak sigurno ne liči. Jednu noć se neko sažalio, verovatno zbog niske temperature, pa mu je obukao i reflektujući prsluk.\nNamena ove prepreke je da se zaobiđe propali metalni poklopac koji izgleda nema ko da popravi!\nPitanje za nadležne, ko i kada će izaći i popraviti ovaj deo puta u samom centru?\nTakođe i pitanje za policiju, zašto dozvoljavaju da ovakva prepreka bude bez odgovarajuće signalizacije? Da li je opasnije udariti u rupu ili u postavljene betonske stubove? Verovatno je parkiranje vozila veći problem!\nŠta vozač treba da uradi i kakva su mu prava na raspolaganju u slučaju oštećenja vozila?\nPre svega morate pozvati saobraćajnu policiju, radi uviđaja i sačinjavanja zapisnika. Najčešće će na lice mesta izaći dvoje saobraćajaca i to uviđajac i tehničar, jer se i oštećenje na vozilu zbog rupe smatra saobraćajnom nezgodom. Dakle, policija obavlja uviđaj i pravi zapisnik o saobraćajnoj nezgodi. Pre nego što saobraćajna policija izađe na lice mesta, možete slikati vozilo i mesto gde se dogodio slučaj.\nSamu procenu štete vrše procenitelji iz društva za osiguranje. Sa ovim dokumentom, zapisnikom policije i kopijama lične karte, saobraćajne dozvole i bankovne kartice oštećeni se može obratiti direktno upravljaču puta.\nSledeći korak u proceduri je da vozač utvrdi ko je odgovoran za deonicu puta na kojoj je došlo do nezgode. Za magistralne, regionalne i auto-puteve nadležno je javno preduzeće ”Putevi Srbije”, dok su za lokalne puteve i ulice nadležne opštine ili uprave gradova. Međutim, opština ili grad mogu nadležnost da prenesu na preduzeće za održavanje puteva, kao što je to, na primer, u prestonici firma ”Beograd put’. Ukoliko upravljač puta odbije da plati štetu ili ne odgovori u roku od 15 dana, do naknade se može doći kroz sudski postupak. Neobeležene rupe na kolovozu, nepostojeća ili pogrešno postavljena saobraćajna signalizacija, led ili poledica na kolovozu na koje vozač nije upozoren, čak i sudar sa većom životinjom na auto-putu, kao uzrok saobraćajne nezgode – dovoljan su razlog za tužbu. U slučajevima kada vozač ošteti vozilo prilikom nailaska na oštećenje ili rupu na putu, postupak za naknadu štete je potpuno isti kao i u slučajevima kada je do saobraćajne nezgode došlo na neki drugi način.\nTagoviCentar Backe Topole rupa saobracajna policija


Konferencija za novinare povodom prezentacije projekta sufinansiranog od strane Fondacije 2021 na konkursu Publika u fokusu - TONS\nHomepage Blog Konferencija za novinare povodom prezentacije projekta sufinansiranog od strane Fondacije 2021 na konkursu Publika u fokusu\nBEKSTVO IZ MUZEJA – TAJNA BESMRTNOSTI\nNa današnjoj konferenciji za novinare prisutnima se pozdravnom rečju obratio dr Drago Njegovan, direktor Muzeja Vojvodine. Dr Lazar Jovanov, umetnički rukovodilac programa Fondacije 2021 naglasio je da je projekat Bekstvo iz muzeja: tajna besmrtnosti jedan od najinovativnijih projekata kada je u pitanju interpretacija kulturnog nasleđa. O samoj igri i partnerstvu privatnog i javnog sektora govorile su mr Tijana Stanković Pešterac, pomoćnik direktora Muzeja Vojvodine i Aleksandra Šterle ispred kompanije Room Escape Novi Sad by Fox in a box. Novinarima se obratila i jedna od učesnica prve igre organizovane za predstavnike republičkih, pokrajinskih, gradskih organa vlasti, Univerziteta i Fondacije 2021 Tihana Putin, (pr Turističke organizacije Novog Sada) i prenela svoja pozitivna iskustva vezana za igru.\nProjekat Bekstvo iz muzeja: tajna besmrtnosti\nRum iskejp igre\nRoom Escape igre nastale su u Japanu pod žanrom point & click adventure kompjuterskih igara i brzo postale popularne u svetu, a u poslednje vreme i kod nas. Kreiranjem jedne takve igre u sklopu stalne postavke Muzeja, izlazi se iz domena virtuelnog u stvarni svet.\nRum iskejp u Muzeju Vojvodine\nProjekat Bekstvo iz muzeja: tajna besmrtnosti primer je javnog i privatnog partnerstva Muzeja Vojvodine i kompanije Room Escape Novi Sad by Fox in a Box sa idejom da se muzej učini mestom za igru kroz koju će se ostvariti jedna od glavnih njegovih funkcija: edukacija i širenje znanja. Na ovaj način muzej se prilagođava potrebama savremene publike, nudeći zanimljivo i nesvakidašnje iskustvo.\nBekstvo iz Muzeja Vojvodine: tajna besmrtnosti\nPostoje priče da se još od 1847. godine u muzeju nalazi velika tajna besmrtnosti koju niko do sada nije uspeo da pronađe. Da li je u pitanju mit ili istina moći će da otkriju svi učesnici nove igre. Kao tim stručnjaka, igrači će moći da se upuste u nezaboravnu avanturu koja počinje tačno sat vremena nakon što policija evakuiše ovu ustanovu…\nBekstvo iz muzeja: tajna besmrtnosti je dobro osmišljena igra u muzejskom okruženju, kreirana na osnovu priča i predmeta iz prošlosti, prikazanih na stalnoj postavci, a osmišljenih od strane stručnjaka iz različitih oblasti arheologije, pedagogije, konzervacije, IT-a, kao i tima iz Room Escape Novi Sad by Fox in a Box. Dizajnirana je tako da ne narušava integritet muzejske postavke, a sa druge strane da animira igrače da se bliže upoznaju sa eksponatima Muzeja Vojvodine.\nU igri se koriste različiti rekviziti, nenametljivo uklopljeni u muzejsku postavku, koji su neophodni za rešavanje zadataka, a koji su specijalno osmišljeni za potrebe igre.\nRazvoj publike – fokus na mladima\nJedna od organizacionih jedinica u sklopu Muzeja Vojvodine jeste i Odeljenje za pedagoški rad i odnose sa javnošću, koje postoji od 1973. godine. Kustosi ovog odeljenja organizuju brojne besplatne edukativno-kreativne programe koji se bave razvojem publike: igraonice za decu, radionice za penzionere i osobe sa posebnim potrebama, predavanja za početnike, i sl. S obzirom na to da se ovi programi osmišljavaju prema jasno definisanim ciljnim grupama, oni imaju svoju redovnu publiku i ostvaruju dobru posećenost.\nIako su Room Escape igre osmišljene za sve ljubitelje zabave, logičkih zadataka i edukacije, od 12 do 60 godina, projekat Bekstvo iz muzeja: tajna besmrtnosti usmeren je na mlade. Njegovom realizacijom, Muzej Vojvodine postaće jedinstveno mesto na svetu u kojem će posetioci imati priliku da se zabave rešavajući zanimljive zadatke i time, na interaktivan način dobiju saznanja o kulturnom nasleđu koje se čuva u muzeju.\nIgra je i dvojezična (na srpskom i engleskom).\nBesplatne igre će se održavati u periodu od 11. marta do 13. maja 2019. godine na stalnoj postavci Muzeja Vojvodine, Dunavska 35, Novi Sad.\nTajna besmrtnosti moći će da se igra u timovima od 3 do 6 igrača, svakog ponedeljka u\nMuzej Vojvodine, Room Escape Novi Sad by Fox in a Box i Fondacija 2021 će podeliti 30 besplatnih igara. Najverniji rum iskejp entuzijasti biće informisani telefonom o njihovim terminima za besplatnu igru, a svi ostali zainteresovani mogu učestvovati u nagradnim igrama na fejsbuk stranicama Muzeja Vojvodine i Room Escape Novi Sad by Fox in a Box već od sledeće nedelje.\nOd 20. maja, igre će se nastaviti u zavisnosti od interesovanja publike.\nSve informacije moći ćete da pronađete blagovremeno na vebsajtovima i društvenim mrežama Muzeja Vojvodine i Room Escape Novi Sad by Fox in a Box.


Vesti online / Srpski informativni portal / Velt: Četvrtina migranata u Nemačkoj su iz zemalja Zapadnog Balkana\nNjih je prošle godine bilo oko 66.000, dok je taj broj 2015. iznosio samo 13.000, piše nemački Velt, prenosi Dojče vele. Navodi se da su migranti sa Zapadnog Balkana vremenom postali vrlo važni za nemačko tržište.\nNajveći deo njih, prema statističkim podacima, dolazi iz Bosne i Hercegovine (32 odsto), Srbije (22 odsto) i sa Kosova (19 odsto), dok iz Makedonije je taj broj manji (14 posto), kao i Albanije (11 posto) i Crne Gore (2 posto).\nPet odsto njih ima neograničenu dozvolu za boravak u Nemačkoj, a svi ostali imaju ograničeni boravak. Kao zanimljiv podatak Velt ističe da u Nemačkoj radi tri puta više muškaraca nego žena sa Zapadnog Balkana.\nHerbert Briker, šef istraživačkog odeljenja "Migracija" na Institutu za istraživanje tržišta rada (IAB) za Velt kaže da oni koji u Nemačku dolaze da rade najviše se interesuju za građevinsku i ugostiteljsku delatnost.


Građevine na kojima rade bh radnici u Azerbejdžanu\nVlasnik firme "Serbaz" Bojo Vučenović, koji je najodgovornija osoba za situaciju u kojoj su se našli radnici iz BiH u Azerbejdžanu, nalazi se u bjekstvu, navodi se u odgovoru azerbejdžanskog Ministarstva inostranih poslova koji je tražila Ambasada BiH u Ankari, prenose u četvrtak banjalučke "Nezavisne novine".\nU tom pismu je navedeno da je Vučenović, inače državljanin BiH, stvarni vlasnik firme u Azerbejdžanu i da azerbejdžanske vlasti ne znaju gdje se on sada nalazi.\nIz azerbejdžanskog MIP-a navode da Vučenović vodi kompaniju bez ikakve pravne osnove i da je svojim neprofesionalnim vođenjem i manjkom stručnosti učinio da firma pretrpi teške finansijske gubitke, čime su i plate radnika ostale u drugom planu.\nKlijent, koji je odlučio da sprovede reviziju kako bi utvrdio finansiranje za sljedeću godinu otkrio je ove malverzacije. Ispostavilo se da građevinski materijal nije plaćan duže vrijeme i da Vučenović mjesecima nije plaćao radnike, te je tako "praktično ponižavao i omalovažavao svoje sunarodnike", navodi se u odgovoru iz MIP-a Azerbejdžana.\nUprkos svemu tome, ističe se u pismu, svim radnicima koji su željeli da napuste firmu isplaćene su zaostale plate i obezbijeđen im je avionski prevoz do kuće, a sav personal i radnici i dalje imaju stan, hranu i avansne uplate.\nOdgovor je načinjen da bi Ambasada BiH u Turskoj bila detaljno upoznata sa situacijom u kojoj su se nalazili radnici iz BiH koji su u Azerbejdžanu bili na privremenom radu preko firme "Serbaz".\nOvaj izvještaj, kažu u Ministarstvu inostranih poslova BiH, proslijeđen je Savjetu ministara BiH i entitetskim vladama i ove institucije bi trebalo da razmotre šta će dalje raditi s ovim slučajem.\nU proteklih mjesec dana medijima su se javili radnici iz BiH koji su bili na privremenom radu u Azerbejdžanu preko firme "Serbaz", tvrdeći da su konstantno zlostavljani na razne načine i da se nisu mogli vratiti kući zbog oduzetih pasoša i bez isplaćenih plata, što su neki, koji su se vratili kućama, i potvrdili.\nReportaža koju su snimili novinari Radija Slobodna Evropa u jednoj kući u Bakuu, u kojoj su smješteni bh. radnici.


Epidemija opsednutosti brojevima: Zašto za nacionalne televizije nije bilo izbornih nepravilnosti\nDušan Miklja | 10. maj 2016.\nNacionalni elektronski mediji, koji su glavni izvor informisanja građana Srbije, o zapaženim nepravilnostima – kao da ne postoje – ništa nisu javljali\nDa nije bilo izbora u Srbiji ne bismo saznali da osim običnih i rednih, deljivih i nedeljivih, celih i razlomljenih, racionalnih i iracionalnih brojeva postoje i „besprekorni brojevi“. Izborna komisija bila je najbliža ovoj – u velikoj meri metafizičkoj kategoriji – kada je zaključila kako listi DSS–Dveri da pređe cenzus nedostaje manje od jednog procenta ili, još određenije, samo jedan glas. Da se svojski trudila da dosegne „besprekorni broj“, Komisija je potvrdila i time što je za prebrojavanje par preostalih procenata utrošila tri puta više vremena nego za prvobitnih 98 odsto.\nIako su njeni zaista zadivljujući napori da se dođe do „besprekornog broja“ zbog ponovljenih izbora na 15 biračkih mesta zamalo omanuli, od nastojanja da se dokaže ispravnost Pitagorinog učenja kako su „sve stvari samo brojevi“ nije se odustalo.\nU tome je najdalje otišla već poslovično uslužna ružičasta televizija koja je nekoliko hiljada učesnika protestnog zbora posle prvog kruga izbora svela na deset puta manji broj – na nekoliko stotina.\nDa se opsednutost brojevima širila kao epidemija potvrdio je i ministar unutrašnjih poslova koji je – u retkoj nepodudarnosti sa pomenutom televizijom – izjavio kako je na zboru bilo tačno 1.700 ljudi. Ministar nije objasnio kako je došao do tog broja jer se za zbor nisu kupovale ulaznice sa utisnutim brojevima niti su njegovi učesnici propuštani kroz levak da bi se tako neopozivo tačno znalo koliko ih je bilo.\nDopustivši da se najavljeni izveštaj o rezultatima izbora pretvori u monolog premijera, Javni servis je prekršio dva temeljna načela novinarstva: najpre tako što je u raspoređivanju vesti onu najvažniju premestio na začelje, ali još više time što se ogrešio o elementarno načelo profesije, prema kojem je „vest svetinja, a komentar slobodan“\nTamo, opet, gde je tako izričita apodiktičnost bila ne samo poželjna već i neophodna, ona je izostala. Kada je Javni servis najavio da će u poluvremenu utakmice Lige šampiona biti saopšteni rezultati ponovljenih izbora, očekivali smo da ćemo saznati da li je lista DSS–Dveri prešla izborni cenzus jer su zbog utvrđenih nepravilnosti na nekim biračkim mestima i neizvesnosti oko cenzusa izbori i ponovljeni.\nUmesto da čujemo ono što nas je najviše zanimalo, na ekranu se pojavio premijer koji je televizijskom auditorijumu velikodušno dozvolio da zajedno s njim – kao u vreme Tita – uživa u nezaustavljivom aplauzu svojih pristalica. Kada je – zagrcnut od uzbuđenja – konačno uzeo reč, pomislili smo da ima nešto izuzetno važno da saopšti. Na primer, o tome kako je UEFA odustala od prijema Kosova.\nAli ne! Premijer je nadugačko i naširoko govorio o tome kako su – glasajući na ponovljenim izborima u još većem procentu za njegovu stranku – birači odabrali „čast i poštenje“ a ne „smicalice i laži“ protivnika, da bi tek na kraju, nekako uzgred i kao sasvim nevažno, pomenuo da je koalicija DSS–Dveri prešla cenzus.\nDopustivši da se najavljeni izveštaj o rezultatima izbora pretvori u monolog premijera, Javni servis je prekršio dva temeljna načela novinarstva: najpre tako što je u raspoređivanju vesti onu najvažniju premestio na začelje, ali još više time što se ogrešio o elementarno načelo profesije, prema kojem je „vest svetinja, a komentar slobodan“.\nIako je tako naopaki redosled trebalo da posluži drugoj svrsi, samo je osnažio već postojeći utisak da je opsednutost brojevima bilo glavno obeležje proteklih izbora. Da je i sam posvećen traženju „besprekornog broja“ premijer je potvrdio ne samo ushićenjem zbog pregršti glasova više na ponovljenim izborima već i podsećanjem da je opozicija imala samo „jedan“ prigovor i da je i taj „jedini“ bio neosnovan.\nNa neki način bio je u pravu jer elektronski mediji, koji su glavni izvor informisanja građana Srbije, o zapaženim nepravilnostima – kao da ne postoje – ništa nisu javljali.\nSmetnuli su, pri tome, s uma da su njihovim prećutkivanjem počinili još jednu nesmotrenost jer će se čak i najlakoverniji potrošač televizijskih vesti zapitati kako bi bilo moguće ponavljanje glasanja na nekim biračkim mestima da makar samo delimičnim uvidom u izbornu građu nije utvrđena osnovanost prigovora.\n← Poverenik reagovao zbog iznošenja detalja o povredama Nede Arnerić\nPanamski dokumenti (I): Slučaj polovnog violončela →


ĐOKOVIĆ JURIŠA KA PEHARU U SINSINATIJU Nole bi reprizu 2018. godine\nIzvor: 011vodič.com, 16.Avg.2019, 11:37\nNajbolji teniser sveta Novak Đoković je uspešno startovao na Mastersu u Sinsinatiju. On je u prvom kolu savladao domaćeg tenisera Sema Kverija posle dva seta. Ako sve prođe prema očekivanjima rival u polufinalu bi rival mogao da mu bude Rodžer Federer.\nOd 19 igraju Bautista Agut – Gaske, a u kladionici MaxBet je kvota na pobedu Bautiste 1.27.\nNjih dvojica su se sastala prošle godine u borbi za pehar i naš teniser je bio uspešniji. To je Đokoviću bila prva titula u Sinsinatiju posle pet poraza u finalima. Tom pobedom je postao prvi teniser koji je slavio na svim turnirima iz Serije 1.000. Tako je prošlog leta ispisana istorija...\nPogledaj vesti o: Novak Đoković, Federer


AMBASADOR NEMAČKE U CRNOJ GORI: Loše je za demokratiju što opozicija bojkotuje rad parlamenta - Kurir\nStav Stav AMBASADOR NEMAČKE U CRNOJ GORI: Loše je za demokratiju što opozicija bojkotuje rad parlamenta\n11:52, 30.11.2016. 1\nPODGORICA - Ambasador Nemačke u Podgorici Hans Ginter Matern smatra zabrinjavajućim i lošim za demokratiju to što opozicija bojkotuje rad parlamenta.\nMatern je za podgoričku Pobjedu oceniio da poslanici koji bojkotuju Skupštinu na neki način nisu prihvatili mandat.\nCrnogorska opozicija odlučila je da bojkotuje rad parlamenta sve dok, kako su naveli, događaji od 16. oktobra, kada je grupa uhapšena grupa koja je optužena za terorističke napade i likvidaciju bivšeg premijera Mila Đukanovića, ne dobije sudski epilog.\nCRNOGORSKA OPOZICIJA LJUTA NA TUŽILAŠTVO: Pomažete DPS-u da formira novu vladu\n"To što od 81 poslanika samo njih 42 učestvuje u radu parlamenta zabrinjavajuće je i loše za demokratiju", rekao je Matern na predstavljanju istraživanja Indeks demokratije. Razlozi zbog kojih 39 poslanika nije prisutno moraju da se razmotre, kazao je nemački diplomata.\nOd 81 poslanika samo 42 učestvuje u radu parlamenta (Ilustracija, Foto: Printscreen YouTube)\n"Građani moraju biti uvereni u te razloge i moraju reći svojim predstavnicima da idu u parlament, jer su oni predstavnici naroda", naveo je Matern. Govoreći o minulim parlamentarnim izborima, Matern je ocenio da je izlaznost od gotovo 74 odsto san mnogih evropskih država.\n"Uz novo izborno zakonodavstvo, na izborni dan glasao je veliki broj građana, gotovo 74 odsto. To je za mnoge druge zemlje u Evropi san koji se teško može ostvariti", rekao je Matern i dodao kako to ukazuje na dve stvari: "Prva je da je veliki procenat građana razmišljao o tome da se njihovi glasovi broje, a druga da kroz glasanje mogu i da utiču na politiku u Crnoj Gori".\nDRAMA U SREDNJOJ ŠKOLI U SKOPLJU: Deca BOJKOTUJU nastavu, NIKO ne zna šta se dešava!\nNEMCI NEĆE NA MUNDIJAL: Svetski šampion preti bojkotom Rusije


Slučaj “Wirecard”: Finansijski “Dosije X” – Bankar.me\nSeptember 21, 2020 Članci, EVROPA, FINANSIJE, SVE VIJESTI Leave a comment\nPranje ruku predstavlja glavnu aktivnost i u raspletu skandala koji je izbio nakon bankrota njemačke finteh kompanije „Wirecard“. Kako to već biva, sada ispada da su o ovoj „najvećoj finansijskoj bruci u istoriji Nejmačke“, čije su razmjere tolike da se u istraživanje uključila i Evropska komisija – svi sve znali od početka. Samo su se pravili da ne znaju šta se „iza brda valja“ u firmi za koju se ispostavlja da tokom dvadeset godina nije radila ništa drugo osim sumnjivih poslova.\nVijest da je njemačka finteh kompanija „Wirecard“ objavila bankrot krajem juna ove godine, priznavši da su 1,9 milijardi eura koji su u kompanijskim knjigama vođeni na računu na Filipinima – nepostojeći, za iole upućenije u njeno poslovanje i nije bila vijest. Ako ništa drugo, britanski ekonomski časopis „Financial Times“ je tokom posljednjih pet godina objavio više od pedeset upozoravajućih tekstova o poslovanju ove kompanije, pod zajedničkim nazivom „Kuća Vajerkard“, aludirajući na poznatu televizijsku seriju „Kuća od karata“.\nU tekstovima, koji su u velikoj mjeri bili zasnovani na izvorima u samoj kompaniji, navodilo se da je „Wirecard“ započeo svoj uspon u sivoj zoni, kao tehnološka podrška za plaćanje na sumnjivim internet stranicama vezanim za pornografske sadržaje, kockarnice i kladionice. Uprkos tome, kompanija je 2005. godine dospjela na Frankfurtsku berzu, a njena vrijednost je neprekidno rasla.\nKada je „Financial Times“ počeo da piše 2015. godine o ovoj „malo poznatoj kompaniji u široj javnosti“, ona je vrijedela pet milijardi eura, da bi dve godine prije objave bankrota dostigla vrijednost od čak 24 milijarde eura, premašivši vrijednost „Deutsche Bank“-e. Iz ovih tekstova, ali i istrage koja je uslijedila proizilazi da je „Wirecard“ i na berzu dospio prevarom, odnosno da tokom proteklih dvadeset godina i nije radio ništa drugo osim sumnjivih poslova. Kako je to bilo moguće pored tolikih regulatora, nadležnih finansijskih institucija, uglednih rejting agencija i revizorskih kuća?\n„Wirecard“ je osnovan 1999. godine u Minhenu, kao tehnička podrška platnom prometu preko inetrneta za kompanije koje su se bavile pornografskim sadržajima, kockom i klađenjem. U to vrijeme, plaćanje onlajn kreditnim karticama je i u daleko manje sumnjivim poslovima bilo vrlo komplikovano, a kada je pukao „internet balon“ početkom dvijehiljaditih, kompanija se našla u ozbiljnim problemima. Onda je 2002. godine kompaniju preuzeo Austrijanac Markus Braun, koji je doktorirao ekonomiju na Univerzitetu u Beču, a potom se zaposlio kao konsultant u revizorskoj kompaniji KPMG.\nNjegovim dolaskom na čelo firme, „Wirecard“ se od tehnoloških sve više okreće finansijskim uslugama, koje postaju primarne kada je kompanija 2005. godine dospjela na Frankfurtsku berzu. Godinu dana ranije, izvršeno je spajanje „Wirecard“-a sa kompanijom „InfoGenie“, kol centrom koji je zbog razvoja interneta gubio tržište i akcionare.\nSpajanje sa kompanijom „Wirecard“ je prihvaćeno kao dokapitalizacija, „InfoGenie“ je opstao na berzi, da bi potom cijela kompanija preuzela ime „Wirecard“. Danas mnogi komentarišu da je ovo spajanje sprovedeno samo da bi „Wirecard“ zaobilazno dospio na berzu, izbjegavši uobičajene procedure koje potencijalnim akcionarima omogućavaju uvid u poslovanje kompanije.\nKako bi ojačao poziciju na finansijskom tržištu, „Wirecard“ je preduzeo niz akvizicija. Prva od značajnijih bilo je preuzimanje firme „Xcom“, koja je posle preimenovana u „Wirecard Bank“ i dobila licencu od kompanija „Visa“ i „Mastercard“. Ali nakon izbijanja globalne finansijske krize, njemačko Uduženje malih akcionara je 2008. godine optužilo „Wirecard“ da falsifikuje svoje bilanse. U nastojanju da ne izgubi reputaciju, kompanija je uzela za revizora jednog od „velike četvorke“, revizorsku kuću „Ernst&Young“ i najavila nove akvizicije.\nDrugim riječima, kompanija je kupovala tržište. U trenutku kolapsa, „Wirecard“ je procesuirao digitalna plaćanja u 250.000 firmi koje se bave prodajom, uključujući i velike trgovinske lance kao što su „Aldi“ i „Lidl“.\n„Financial Times“ je došao do podataka da je „Wirecard“ u Aziji uplaćivao određene iznose unaprijed za kompanije koje je kupovao. Menadžment je takve poteze objašnjavao kao „ulaganja u odnose s klijentima“ kompanije koju je preuzimao, kako bi ih dodatno odobrovoljio da prihvate novog partnera, te kako je to „poslovni običaj u Aziji“.\nKupovna cijena „odnosa s klijentima“ uračunavala se u konačnu vrijednost preuzete kompanije, i ujedno u ukupnu vrijednost „Wirecard“-a. Novinari su otkrili da je nematerijalna vrijednost njemačke kompanije dramatično rasla iz godine u godinu, najviše zahvaljujući upravo sve višoj procjeni vrijednosti „odnosa s kupcima“. Upozoravali su na transakcije koje se vrte u cijelom nizu zemalja, kako bi se sakrio trag novcu, te da je novac koji je potekao iz „Wirecard“-a, u njegovoj firmi u Indiji bio predstavljen kao izvorni prihod kompanije od prodaje usluga na tržištu.\nPrve veće sumnje u javnosti pojavile se se upravo povodom poslovanja kompanije na azijskom tržištu, gdje su analize pokazale da su „Wirecard“-ove operacije znatno manje nego što se prikazuju. Zatim su krenule optužbe o pranju novca, koje je ispitivao i njemački regulator BaFin. Uprkos svemu tome, „Wirecard“ je u 2018. godini postigao svoju najveću vrijednost na berzi.\nKada je prošle godine u njegovu filijalu u Singapuru upala finansijska policija, njemački regulator je zaustavio berzanske operacije. Potom je revizorska kuća EY objavila kako ne može da potvrdi neke stavke iz bilansa kompanije, pa je „Wirecard“ angažovao konkurenciju, revizorsku kuću KPMG. „Wirecard“ je izdao 500 miliona eura obveznica koje je rejting agencija „Moody’s“ ocijenila kao kvalitetne za investitore.\nMeđutim, „SoftBank“, jedan od kljućnih ulagača u „Wirecard“-u je preko banke „Credit Suisse“ prodao svojih 900 miliona eura obveznica. Posumnjalo se u insajdersku trgovinu, jer su kupci tih obveznica bili berzanski mešetari, koji su ih kupovali kladeći se na pad ceijne. Drugim riječima, počela je panika.\nPodsjetimo i da je japanski „SoftBank“, jedan od najznačajnijih tehnoloških investitora u svijetu koji je svojevremeno spasao „Yahoo“ od propasti i bio prvi ulagač u kinesku kompaniju „Alibaba“, ne tako davno bio povezan sa još jednim velikim finansijskim skandalom. Pretrpio je gubitak od milijardu dolara kao ulagač u kompaniju „WeWork“, koja se lažno predstavljala kao „tehnološka“, iako je samo iznajmljivala prostorije startap i tehnološkim kompanijama.\nNa kraju, „Wirecard“ je morao da prizna da ne može da nađe tih famoznih 1,9 milijardi eura i objavio je bankrot. Markus Braun je i dalje u pritvoru, dok je drugi Austrijanac, bivši direktor finansija Jan Marsalek u bjekstvu. Prozivaju se njemački ministar finansija Olaf Šolc, državni zavod za nadzor vrijednosnih papira BaFin, Njemačka savezna banka, pa i sama kancelarka Angela Merkel, dovodi se u pitanje povjerenje u njemački finansijski sistem, u istragu se uključila i Evropska komisija…\nNo, već iz same rekonstrukcije događaja o usponu „Wirecard“-a i njegovom nesmetanom mešetarenju na svjetskom finansijskom tržištu punih dvadeset godina, jasno je da ovo nije samo poslovni skandal koji se svodi na problematični kompanijski menadžment, niti propust jedino njemačkog finansijskog sistema. Budući da globalni svet finansija sve više nalikuje Hičkokovom filmu „Držte lopova“, u kome najveći lopov najglasnije viče u masi da se uhvate kradljivci, najvjerovatnije su u pravu oni analitičari koji prognoziraju da će epilog ove finansijske bruke biti „tresla se gora, rodio se miš“.\nPOJMOVIWirecard wirecard bankrot\nPrevious Radnici javnog sektora u Njemačkoj spremaju se za generalni štrajk\nSljedeći Sava osiguranje zapošljava: Saradnik za preuzimanje rizika i reosiguranje\nBugarski Paynetics preuzeo poslovanje Wirecarda u UK i Irskoj\nČak 77 zainteresovanih za kupovinu dijelova propalog Wirecarda


Rusija - Novosti dana - 24.03.2020 | Sputnjik Srbija\nNavijači fudbalskog kluba „Spartak“ iz Moskve večeras su položili cveće ispred srpske amabasade u Moskvi u znak sećanja na žrtve NATO bombardovanja Jugoslavije, koje je počelo pre tačno 21. godinu, objavljeno je na Tviteru.\nEpidemija virusa korona negativno utiče na sve vodeće ekonomije sveta, a utiče i na Rusiju, Vlada Rusije svakodnevno se bavi rešavanjem tih problema, izjavio je predsednik Rusije Vladimir Putin.\nLjudi poverovali da je Putin pustio lavove na ulice\nMoskovski dopisnik Sputnjika zatrpan je porukama sa pitanjem da li je Putin pustio lavove na ulice da uplaši nedisciplinovane ljude koji ne poštuju izolaciju.\nZa poslednja 24 časa u Rusiji je registrovano 57 novih slučajeva virusa korona, čime je ukupan broj obolelih dostigao 495 osoba, saopštio je operativni štab.\nU Rusiji se planira izrada onlajn testa za utvrđivanje simptoma virusa korona, izjavio je predsednik Saveta asocijacija volonterskih centara Artjom Meteljev.


Ruski prankeri otkrivaju: Kako smo prevarili Haradinaja - Sputnjik Srbija\n11:11 30 Oktobar 2020\nRuski prankeri otkrivaju: Kako smo prevarili Haradinaja\n18:45 23.05.2019 (osveženo 18:46 23.05.2019) Preuzmite kraći link\nRuski prankeri Vovan (Vladimir Kuznjecov) i Leksus (Aleksej Stoljarov) uoči izbora za predsednika Ukrajine tri puta su prevarili premijera takozvanog nezavisnog Kosova Ramuša Haradinaja, predstavivši se kao tadašnji ukrajinski predsednik Petar Porošenko.\nDaleko je Kijev: Haradinaj poželeo uspeh budućem premijeru Ukrajine — Vovanu Leksusovu\nPrankeri su zvali Haradinaja telefonom od januara do aprila ove godine. Tokom razgovora prankeri su u Porošenkovo ime obećali da će posle izbora u Ukrajini priznati Kosovo u zamenu za podršku kosovskog premijera.\nHaradinaj je obećao da će na svom Tviteru objavljivati snimke podrške Porošenku.\n„Nadam se da će kod vas sve biti u redu i drago mi je što mogu da vam poželim uspeh u nedelju. I to je veoma važno za državu, moliću se za vas na svim izborima", rekao je Haradinaj tokom jednog od razgovora.\n„Da, i ja mislim da ću posle pobede priznati Kosovo kao nezavisnu državu", odgovorio je pranker.\nEKSKLUZIVNO On je prevario Porošenka, Stoltenberga i Gvaida...(video)\nHaradinaj je naveo da bi to bio izvanredan i ispravan korak i postavio pitanje šta on može da učini za Porošenka kako bi pobedio na izborima.\n„Najbolje što možete da uradite jeste da me podržite u svojstvu predsednika", rekao je lažni Porošenko, a kosovski premijer je obećao da će to uraditi na Tviteru.\nNa Haradinajevom tviter nalogu 29. marta se pojavio tekst u kojem je poželeo uspeh „svom prijatelju Petru Porošenku" na predstojećim izborima.\nU drugom krugu predsedničkih izbora u Ukrajini pobedio je komičar Vladimir Zelenski, koji je osvojio 73,22 odsto glasova građana.\npredsednički izbori u Ukrajini, prankeri, Vovan i Leksus, Ramuš Haradinaj, Petro Porošenko, Kosovo


Novobečejci rekonstruišu vodovodnu mrežu, menjaju azbestne cevi\nPredsednik opštine Novi Bečej Saša Maksimović kazao je da lokalna samouprava u poslednje dve godine ulaže značajna sredstva u rekonstrukciju vodovodne mreže, odnosno u zamenu dotrajalih cevi od azbesta.\nOn je, prilikom obilaska radova u Karađorđevoj ulici, istakao da rekonstrukcija podrazumeva velika ulaganja i puno vremena, i da se, u skladu sa tim, radi maksimalno koliko se može. Maksimović je dodao da opštinska vlast nastoji da ravnomerno razvija sve delove Novog Bečeja, ali i ostalih mesta u ovoj opštini.\n– Trenutno su u toku radovi na rekonstrukciji vodovoda u Karađorđevoj ulici u Novom Bečeju, od ulice 7. jula do Miloševačkog puta, u dužini od oko 1.000 metara. Vrednost radova iznosi 5,5 miliona dinara, od čega je opština obezbedila 30 posto, a ostatak Pokrajinski sekretarijat za poljoprivredu, vodoprivredu i šumarstvo – napomenuo je Maksimović.\nPo njegovim rečima, azbestne, kancerogene cevi, moraju da se menjaju, a poslednjih trideset godina je veoma malo ulagano u vodovodnu mrežu.\n– Kranje je vreme da se kompletan vodovod rekonstruiše, ne samo zbog lošeg stanja vodovodne mreže, nego i zbog zdravlja naših građana. Već dve godine aktivno obavljamo rekonstrukciju vodovoda, što nikada ranije nije rađeno tim intenzitetom, i trenutno nam je preostalo još oko 17 kilometara u samom Novom Bečeju. Bočar i Novo Miloševo imaju manje problema sa tim, dok je u Kumanu on veoma izražen. Zato ćemo u narednom periodu više pažnje posvetiti upravo Kumanu, jer je tamo praktično 90 posto vodovodne mreže od azbesta – rekao je Maksimović.\nRekonstrukciju vodovoda u Karađorđevoj ulici oabvlja Javno preduzeće „Komunalac“, a završetak radova se očekuje do kraja godine, ukoliko to dozvole vremenski uslovi.\n– U Karađorđevoj ulici za sada smo završili oko 450 metara vodovoda i nastavljamo dalje. Ove godine rekonstruisaćemo ukupno oko 3,5 kilometra vodovodnih cevi. Već smo osetili efekte takvog rada, jer imamo manju potrošnju vode nego prethodnih godina i manje gubitaka. Samim tim, zahvatamo manje vode iz bunara, manje su nam opterećene pumpe i manje trošimo struje, odnosno radimo ekonomičnije – rekao je direktor JP „Komunalac“ Vladimir Radišić.\nPo Radišićevim rečima, rekonstrukcijom vodovoda u Karađorđevoj ulici dobiće se i novi priključci za 80 domaćinstava.\nTagoviJP Komunalac Novi Bečej Saša Maksimović vodovodna mreža\nČuveni stolar Mile pritekao u pomoć devetočlanoj porodici iz Taraša!\nOpština Žitište u kampanji borbe protiv nasilja nad ženama


UNHCR poziva države da deci izbeglicama garantuju pristup srednjoškolskom obrazovanju - Mingl\nPoziv je usledio nakon što je UNHCR objavio izveštaj o obrazovanju za 2021. godinu Ostati na kursu: Izazovi u oblasti obrazovanja izbeglica, u kojem su istaknute priče mladih izbeglica širom sveta koje pokušavaju da nastave svoje obrazovanje u doba nezabeleženih poremećaja izazvanih pandemijom.\nNapredak koji je postignut u poslednje vreme u pogledu upisa izbegličke dece i omladine u škole sada je ugrožen, rekao je šef UNHCR-a Filipo Grandi (Filippo Grandi). Suočavanje sa ovim izazovom zahteva velikosežne i koordinirane napore, ali to je zadatak s koji moramo da se uhvatimo u koštac i ne možemo sebi priuštiti da to izbegnemo.\nMeđutim, i takva povećana stopa upisa i dalje je niska u poređenju sa globalnim ciframa, i bez značajnijeg povećanja pristupa srednjem obrazovanju, cilj 15 do 2030 (15by30) koji su postavili UNHCR i njegovi partneri – 15 odsto izbeglica upisanih u visoko obrazovanje do 2030. godine – ostaće van domašaja.\nOd početka 2016. godine, deca izbeglice u Srbiji imaju pristup svim nivoima obrazovanja. Najveći broj dece pohađa osnovnu školu, a manji broj njih srednje obrazovanje. U UNHCR-u smo veoma zadovoljni što je ove godine ostvaren značajan pomak kad je reč o tercijarnom obrazovanju, sa upisivanjem četvoro izbeglica na fakultet – dva dečaka iz Avganistana, devojke iz Burundija i dečaka iz Libije, kaže Frančeska Boneli, šefica Predstavništva UNHCR-a u Srbiji.\nNastavićemo da promovišemo uključivanje izbeglica i tražioca azila u tercijarno obrazovanje i udružićemo snage sa Vladom u toj oblasti. To će omogućiti mnoge nove, velike korake i rešenja u životima onih koji su bili primorani da napuste svoje domove, zaključila je Boneli.\nNa Svetskom forumu izbeglica 2019. godine, Vlada Srbije naglasila je svoju potpunu posvećenost uključivanju dece i mladih iz izbegličke populacije u visoko obrazovanje.